‘Tarik Perhatian’  Dengan Cara Dekatkan Diri Pada Allah, Amal 15 Tip Ini Ketika Hadapi Masalah

Semua orang ada masalah, tinggal bagaimana seseorang itu mampu ‘menguruskan’ masalah dengan baik. Setiap orang pasti ada masalah. Orang yang bermasalah, pastinya dia akan memiliki masa-masa sukar dalam hidupnya. Di luar saja mereka kelihatan gembira sedangkan tiada orang tahu apa yang tersirat di dalam hati mereka. Salah satu punca diri berasa tertekan kerana merasakan hanya diri kita saja yang sedang diuji hakikatnya setiap manusia berhadapan dengan masalah masing-masing.

Allah SWT berfirman yang bermaksud: “Sungguh, kami benar-benar akan menguji kamu sekalian agar Kami mengetahui orang-orang yang berjuang dan orang-orang yang sabar di antara kamu sekalian.” (Surah Muhammad, ayat 31)

Berikut 15 tip ketika menghadapi masalah. Moga-moga masalah itu tidak terus membelenggu diri dan akhirnya menjadi ‘racun’ dalam diri.

1. Pertama sekali, terus paksa diri untuk ambil air wuduk dan solat. Boleh rujuk surah Al Baqarah ayat 45. Allah s.w.t sendiri bagi tips terbaik, mintalah pertolongan dengan jalan sabar dan solat.

2. Bila ada masalah, tika air mata mengalir. Saat itu satu saja yang boleh selesaikan masalah kita. Sedarilah bukan duit, bukan orang, bukan apa-apa melainkan Allah.

3. Selalu masalah datang dari pelbagai arah. Bertalu-talu. Kita tidak perlu fikir solusi, strategi atau pening nak buat apa. Jawapannya ketika timbul masalah adalah banyakkan Istighfar. Istighfar dulu. Solusi Allah akan bagi.

Minta ampun pada Allah. Kurangkan dosa kita. Diantara penyebab hidup kita selalu ada masalah, ini kerana kita kurang rahmat Allah dalam hidup atas akibat dosa kita.

4. Tarik perhatian Allah. Jemput rahmat Allah melalui mulakan menjaga amalan wajib. Solat 5 waktu saja tidak cukup, kalau boleh solat awal 5 waktu. Tambahkan dengan amalan-amalan sunat terutama Tahajud.

Lihat saja surah Al Isra dan Muzammil, betapa Allah tidak sebut solat sunat nafilah atau sebagai ‘tambahan’ selepas solat fardhu melainkan bangun malam.

Tunjukkan pada Allah, yang kita benar-benar mahu masalah kita selesai.

5. Banyak hutang, masalah rumahtangga, belum ada jodoh, belum ada rezeki anak, belum ada kerja dan bisnes down. Bangun Tahajud. Luahkanlah perasaan kita pada Allah ketika semua orang sedang tidur.

6. Jangan hanya baca doa yang kita hafal. Ajak berbicara dengan Allah dalam doa. Allah suka dengar hambaNya mengadu padaNya. Dia suka. “Ya Allah, saya ada itu dan ini..”

Ceritakan masalah kita dari awal. Seperti bercerita dengan kawan rapat. Luahkan semuanya.

7. Allah uji tanda sayang. Bila masalah datang, dan terlalu banyak sampai kita tak mampu nak buat apa-apa. Sebutlah, “Innalillahi wa innalillahi rojiun”.

Kita tak boleh buat apa-apa. Jawapannya adalah Redha. Ya redha dulu dengan apa yang dah berlaku. Redha kita dalam situasi tersebut. Kita bukan tuan apatah lagi Tuhan. Reda.

8. Nabi Sulaiman alaihi salam juga pernah alami situasi sejatuh-jatuhnya. Boleh rujuk kisahnya surah Sod ayat 33 hingga 36. Biasanya kita sering dengar orang sebut,

“Ya Allah, tolonglah bantu aku bayar hutang kali ni saja. Aku cuma nak hutang aku lunas.”

“Ya Allah, aku ada masalah besar. Lepaskan aku dari masalah ini ya Allah.”

SubhanaAllah, Nabi Sulaiman a.s ketika down, dia tak minta hanya selesaikan masalah dia saja. Kerajaan dia hilang. Justeru, Nabi Sulaiman a.s meminta pada Allah,

“Qala rabbi ighfir li wahab li mulkan la yanbaghi liahadin min ba’aadi innaka anta alwahhab.”

“Wahai Tuhanku! Ampunkanlah kesilapanku, dan kurniakanlah kepadaku sebuah kerajaan (yang tidak ada taranya dan) yang tidak akan ada pada sesiapapun kemudian daripadaku; sesungguhnya Engkaulah yang sentiasa Melimpah kurniaNya.”

Maksudnya, ketika ada masalah. Jangan bersedih, istighfar dan mintalah yang besar-besar dari Allah.

Contoh, “Ya Allah selesaikanlah masalah hutangku dan bagi aku kemampuan ya Allah untuk selesaikan masalah hutang orang lain.”

“Ya Allah aku redha dengan apa yang dah hilang, gantikanlah aku yang baru, yang jauh lebih baik dan ubahkanlah hidupku ya Allah.”

9. Sentiasa zikir “La haula quwwata billah”. Biasakan baca selawat. Ini kerana selawat akan meleraikan segala masalah. Amalkan selawat Syifa dan Tafrijiyyah.

10. Jumpalah orang yang soleh. Minta nasihat dari mereka. Orang yang baik ada cahaya dalam percakapannya. InshaAllah akan buat hati kita tenang bila dekat dengan orang yang dekat dengan Tuhan.

11. Minta maaflah. Rendahkan ego kita untuk minta maaf jika ada buat salah pada manusia terutama pada emak ayah. Salam dan ciumlah tangan dan dahi mereka, minta doakan kita.

12. Bersedekahlah. Ya sedekah. Semakin banyak masalah, semakin perlu banyak kita bersedekah. Allah akan menggantikan hingga 10 kali lipat. Sekaligus menjaga kita dari bala musibah.

13. Hidup ini untuk menyelesaikan masalah. Life is to solve problem. Itulah kata-kata mutiara barat, tapi kita ubah sikit, “Hidup ini untuk menyelesaikan ujian.” Kita gantikan perkataan masalah kepada perkataan ‘ujian’.

Masalah itu adalah ujian, tapi ujian bukan masalah. Ini kerana kita tahu segala ujian datang dari Allah.

14. Iringi masalah kita dengan taat pada Allah dulu. Mula jaga Quran. Baca dan fahami. Sekaligus praktikkan dalam hidup kita. Kuncinya adalah, “Semakin banyak masalah, semakin taat pada Allah.”

15. Tenangkan hati dulu dengan ingat pada Allah. Selepas itu baru usaha dan ikhtiar. Imbas semula kesusahan kita yang lepas, kita sangka kita tak dapat lepas ujian itu tapi ternyata hari ini kita masih hidup.

Allah selamatkan kita. Yakinlah, kali ini juga Allah pasti selamatkan kita. Bersyukur bila ada masalah, Allah masih sayang kita dan mahu mengangkat darjat kita.

Sumber: Faresh Mael


Pernah Dihina Kerana Alami Masalah ‘Breakout’ Teruk, Gadis ini Kongsi Rawatannya Sebagai Persediaan Syawal

Pernah dihinaa kerana mempunyai seraut wajah yang hodoh, namun gadis ini tak pernah berputus asa merawatnya. Malah sanggup berhabis beribu ringgit bagi mengatasi masalah jerawat/breakout yang agak menggelikan ini kerana bernanah.

Assalamualaikum saya miya, kat sini saya terpanggil untuk share satu pengalaman yang saya pernah rasa dulu beberapa tahun lepas. Masa saya study dulu saya tak pernah naik jerawat walaupun sebiji, kalo datang bulan pon tetap tak dak jerawat hingga lah pada sem 5 saya kena buat practical di Penang, masa tu ada sorang kawan saya naik jerawat banyak sangat,saya kesian tengok dia kalut nak cari ubat untuk masalah jerawat dia.

Masa tu sy terpikir macam mana la rasa naik jerawat sebab saya tak pernah rasa perasaan ada jerawat. Allah itu Maha Mendengar tiba2 saya naik jerawat banyak sangat, saya pegi jumpa pakar kulit di Bukit Mertajam untuk dapatkan rawatan, beribu duit abis masa tu, jerawat yang pada mulanya duk dalam kulit keluar semua memang ngeri sangat, kalo sapa tengok muka saya masa tu mesti geli nak makan nasi dengan nanah nya masa tu saya sendiri geli

Bila jumpa pakar kulit tu dia bagi antibiotik selama 3 bulan saya makan antibiotik tu hingga la jerawat tu semua kering. Tapi parut dia Subhanallah memg banyak. Hitam bertompok dekat kedua belah pipi saya. Saya abis study masuk kolej semula untuk menyertai minggu induksi semua kawan2 saya terkejut tengok muka saya yang teruk. Masa tu saya hilang keyakinan diri, saya malu sedih, rasa hina pon ada hinggakan saya asingkan diri dari kawan2 saya just duk dalam bilik ja tak keluar pun lepak-lepak dengan kawan masa tu.

So dipendek kan cerita lepas masuk kerja saya ada duit sendiri saya mula guna pelbgai produk untuk pulihkan kulit muka saya sehingga ke hari ini saya masih berusaha nak dapatkan balik kulit saya yang dulu before muka start breakout.

Okay untuk korang yang ada masalah mula breakout saya paham perasaan anda semua tapi pecayalah, setiap penyakit ada ubatnya korang just kena keep on looking apa yang terbaik untuk korang. Sebab tak semua yang orang lain pakai sesuai dengan korang. Kat sini saya share apa yang membantu saya selesaikan masalah kulit muka saya yang bermasalah.

– Satin Skinz tablet ni sangat berkesan bantu merawat kulit muka saya dari dalam. Saya perasan perubahan sangat ketara bila makan Satin Skinz ni muka saya lebih cerah dan lebih cepat parut hilang.

– Cleanser ni lah peneman saya masa saya banyak jerawat fresh dulu. Saya ke Klinik Balqis

di Kota Bharu untuk dapatkan rawatan so Dr. bagi Cleanser ni untuk saya pakai. Alhamdulillah bila pakai cleanser ni jerawat makin kering dan mati just tinggal parut je.

– Saya beli MCL ni dekat watsons harga dalam RM30 lebih jer rasanya. Sebelum pakai yang ni saya pakai Delacin T (RM50) kedua-duanya sama fungsi untuk matikan jerawat. Memang berkesan korang very recommended

– Cetaphil ni dulu ramai yang share sebab bagus untuk kulit breakout kan? Betul tu, dengan saya pun sangat berkesan, memang result dia agak lambat tapi Cetaphil ni tak keringkan kulit kita dan rasa lembut ja kulit

– Scrub ni saya suka pakai sebab dia tidak terlalu halus dan tak kasar sangat, just nice untuk buang sel mati kulit kita. Lagi satu bila pakai scrub ni kulit rasa lebih moist dan tak kering macam pakai scrub lain.

– Okay cleanser ni dia macam gel. Apa yang saya suka pasal cleanser ni adalah bersifat antibacteria, kalau lepas saya picit jerawat saya akan pakai cleanser ni untuk matikan bacterial yang ada pada wajah. Muka jadi sejuk dan bau herbal.

– Okay yang ni rare. Kalau dulu saya mintak kawan saya yang kerja dekat Sabah tolong belikan toner ni, sebab toner ni sangat susah nak cari kat semenanjung. Kat sana banyak farmasi yang jual toner ni.Tapi sekarang boleh bli online sangat ramai orang yang jual. RM 10 jer saya beli dulu. Tahan sampai setahun. Toner ni memang sangat banyak bantu saya hilangkan parut jerawat. Lepas cuci muka saya akan pakai dia, dulu saya tak sabar nak hilang parut ada dalam 5x sehari saya pakai

– Antara produk paling lama yang saya pakai. Saya setia pakai CC Cream ni dari 8 tahun lepas. Masa saya ada banyak parut jerawat saya suka pakai dia sebab saya dapati parut muka saya makin nipis bila pakai CC Cream ni, dia buat muka saya jadi makin cerah dan parut tu makin pudar.

– Okay last saya suka spray muka saya dengan Miracle Bio Water ni dari dulu sampai sekarang yang pocket size ni selau ada dalam handbeg saya. Sebab saya akan pastikan muak saya bersih selepas cuci muka saya akan spray untuk bg moist dan suci murni

Okay semua tu antara produk yang berkesan untuk saya kongsi dengan korang semua pengalaman pahit yang pernah saya hadap dulu. Lagi 1 korang yang nak cepat kesan boleh la ke klinik untuk dapatkan antibiotik bagi cepat kesan penyembuhan tu. Saya dlu makan Doxycycline yang Dr bagi, jangan main beli jer taw sebab tu semua ubat terkawal tak boleh main makan je. Kalo nak kawen pon korang xleh makan sebab nanti effect sistem pembiakan. Macam tu la Dr yg treat saya cakap dulu. Okay saya harap post saya ni membantu korang yang tengah alami masalah kulit breakout. Saya doakan korang pulih cepat-cepat so that raya nanti korang cantik macam orang lain. Okay? Bye


Cantik & JELITANYA Indah Ruhaila Gayakan Kurung MODEN Warna Biru Lembut & BERHIJAB Di Majlis Pernikahan

Penyanyi dan juga bekas peserta AF Megastar, Indah Ruhaila, 30 tahun selamat diijab kabulkan bersama lelaki pilihannya, Ahmad Shariff Ahmad Taufik, 30 tahun dalam satu majlis tertutup di Subang Jaya. Sebaik selepas majlis akad nikah pelantun lagu Percayalah ini mengucapkan’Alhamdulillah, Shariff lelaki terbaik yang hadir dalam hidupya”.

Dalam majlis berkenaan, Indah atau nama sebenarnya Siti Ruhailah Hussein menerima wang mas kahwin sebanyak RM1,000. Majlis serba ringkas itu hanya dihadiri oleh keluarga terdekat dan teman rapat pasangan berkenaan.

Penampilan Indah cukup anggun sekali apabila mengenakan kurung moden warna biru lembut lengkap berhijab dari warna yang sama juga ilham pereka Seth and Luna. Wajahnya yang unik itu juga tampil berseri dan jelita sekali dengan solekan hasil sentuhan @diamairaonn. Segala-galanya nampak ‘perfect’ sekali di majlis yang cukup ringkas ini.

Manakala untuk majlis resepsi keduanya memilih persalinan moden di mana, Indah menggyakan dess warna putih manakala pasangannya segak tampil dengan kot warna kelabu. Kelihatannya beberapa rakan artis turut hadir dan salah seorang adalah penyanyi Nabila Razali dan rakan-rakan AF.

Pasangan ini juga merancang untuk berbulan madu tetap masih tidak tahu destinasi pilihan. Indah juga turut mengucapkan terima kasih kepada semua pihak dan peminatnya yang sering mendoakan kebahagiaannya.

Admin suka melihat cara Indah yang low profile dan didoakan semoga pasangan ini kekal bahagia hingga ke jannah. Insya-Allah.


Kenyang Seperti Nasi, Alternatif Terbaik Untuk Gantikan Beras Untuk Anda Yang Berdiet

Nasi ialah makanan ruji pelbagai masakan budaya di seluruh dunia. Ia mengenyangkan, berkhasiat, murah dan boleh diubah menjadi makanan lazat dengan menggabungkannya dengan mana-mana makanan pilihan anda. Bukan itu sahaja, beras mengandungi sejumlah nutrien yang diperlukan oleh sistem dalaman anda untuk melaksanakan kerjanya dengan cekap.

Itupun ada yang menahan diri dari makan nasi. Ia sering dilakukan untuk mengurangkan pengambilan karbohidrat, mengurangkan kiraan kalori harian atau disebabkan alahan nasi. Dalam kes sedemikian, anda perlu menambah item makanan yang sama sihat ke dalam diet anda untuk mengimbangi hasil nutrien.

Jika anda juga sedang mencari pengganti nasi, maka berikut adalah 5 pilihan yang lebih sihat untuk anda.

Quinoa adalah biji yang telah menjadi sebahagian daripada makanan ruji di Amerika Selatan selama beribu-ribu tahun. Ia telah menjadi popular di kalangan penggemar kecergasan sejak kebelakangan ini kerana kandungan nutrien dan manfaat kesihatannya. Biji kecil bebas gluten dan mengandungi lebih banyak protein daripada beras. Malah, ia adalah salah satu daripada beberapa makanan berasaskan tumbuhan yang mempunyai kesemua sembilan asid amino yang diperlukan untuk menghasilkan protein lengkap. Ia juga kaya dengan tembaga dan magnesium.

Millet bebas gluten dan sarat dengan protein, serat dan antioksidan. Kaya dengan semua nutrien penting, ia boleh menjadi alternatif terbaik untuk kedua-dua beras dan gandum. Bahagian yang terbaik ialah millet boleh didapati dalam pelbagai jenis. Berbentuk finger millet, sorghum, barli, pearl millet dan lain-lain. Setiap satu daripadanya adalah sama khasiatnya, mudah dimasak dan serba boleh. Millet juga merupakan sumber zat besi yang hebat, nutrien yang diperlukan untuk membentuk haemoglobin.

Gandum Bulgar atau dalia lebih terkenal di negara India, adalah hidangan ruji yang popular di negara-negara Timur Tengah. Dalia adalah gandum pecah dengan sekam, disediakan daripada gandum durum. Bijirin bijirin yang tinggi serat cukup mengenyangkan dan boleh mengurangkan pengambilan kalori harian anda. Makan dalia juga boleh membantu menggalakkan bakteria usus yang sihat dan mencegah sembelit. Bijirin penuh dengan folat, vitamin B6, niasin, tembaga, mangan, magnesium dan zat besi.

Kubis cina adalah sayuran ruji yang paling digemari. Kini anda boleh menambah lebih banyak sayur ini ke dalam diet anda dengan memasukkan nasi kubis cina. Ia adalah sayuran yang sangat berkhasiat dan sarat dengan folat, vitamin K dan serat serta mempunyai beberapa manfaat kesihatan yang menakjubkan. Selain itu, nasi kembang kol mudah disediakan dan sangat rendah kalori.

Kubis yang dicincang adalah satu lagi alternatif terbaik untuk nasi. Ia rendah kalori dan karbohidrat dengan rasa yang lembut dan boleh digandingkan dengan mana-mana hidangan untuk meningkatkan rasa dan menjadikannya lebih mengenyangkan. Sayuran berdaun juga merupakan sumber vitamin C dan K, folat, kalium dan magnesium yang sangat baik.

Nasi bukan tidak sihat atau menggemukkan. Ia sihat, berkhasiat dan mengenyangkan. Anda boleh makan semangkuk nasi setiap hari apabila cuba menurunkan berat tanpa risau tentang penambahan berat badan. Anda hanya perlu berhati-hati tentang saiz bahagian. Jika anda tidak mempunyai sebarang alahan atau masalah perubatan lain yang boleh menjadi lebih teruk dengan makan nasi, maka jangan kurangkan makanan ruji ini daripada diet biasa anda.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


13 Trik Pintar Solekan Mata Yang Akan Mengubah Hidup Anda. Cepat Dan Mudah!

Trik yang diluluskan oleh jurusolek ini untuk solekan mata yang akan menjimatkan masa dan wang anda. Sebilangan besar daripada anda telah menguasai asas-asas ketika bersolek.

Seperti cara membuang maskara kalis air, menggunakan pemerah pipi malah cara menutupi zit dengan concealer yang betul. Tetapi walaupun anda telah memakai eyeshadow dan foundation selama beberapa dekad, ada beberapa trik tahap seterusnya di luar sana yang akan membuat anda bertanya pada diri sendiri, “Bagaimana saya tidak tahu ini?”

Oleh itu, jika anda ingin mempelajari beberapa petua kecantikan pintar yang akan menjimatkan masa dan wang anda teruskan membaca artikel ini.

Kunci untuk bulu mata yang lebih lembut dan tebal? Tabur sedikit serbuk lut selepas lapisan maskara pertama, dengan lapisan serbuk lembut. Ini akan menambahkan kelembapan pada bulu mata anda dengan menjadikannya kelihatan lebih tebal. Tambahkan lapisan maskara kedua untuk menutupi debu dan anda akan melihat sendiri perbezaannya.

Daripada menyembunyikan concealer di bawah mata anda, gunakan segitiga terbalik untuk mencerahkan bulatan gelap.

Mata setiap individu berbeza, itu bermaksud eyeliner mata setiap individu juga harus dilukis sedikit berbeza. Pertama, ketahui bentuk mata anda (mata berlapis, mata tertutup, mata monolid atau mata bulat), kemudian pelajari penggunaan eyeliner terbaik untuk dan cara yang tepat untuk menggunakannya agar menjadikan mata anda menonjol.

Semasa menggunakan bulu mata palsu, jangan terburu-buru memakainya setelah menambahkan gam. Tunggu sehingga lem bulu mata kering kira-kira 30 hingga 40 saat sebelum menggunakan bulu mata palsu agar helaian tidak tergelincir dan masa kering lebih cepat.

Setelah anda membiarkan lem anda kering sebentar, pegang cermin di bawah garis pandangan anda semasa anda memakai bulu mata palsu. Perhatikan cermin ketika menerapkan bulu mata. Lebih mudah meletakkan jalur dekat dengan garis bulu mata.

Sekiranya tabung maskara kegemaran anda mulai sedikit gumpalan, tambahkan beberapa titis solution kanta pelengkap dan putar berus. Ia akan menambahkan kelembapan pada formula maskara dan memanjangkan jangka hayatnya.

Tiada eyeliner? Tidak ada masalah, palet pembayang mata anda boleh melakukan silap mata. Cukup basahi berus sudut dengan air atau tetapkan sapuan. Celupkan berus basah ke dalam pembayang mata anda, kemudian gariskan mata anda seperti yang anda lakukan dengan eyeliner tradisional. Untuk penampilan ‘smoky’, biarkan garis pembayang basah kering.

Selepas anda selesai menggunakan apa-apa jenis eyeliner pada garis mata atas anda, berhenti di situ, jika tidak mata anda akan kelihatan lebih kecil. Elakkan mengaburkan seluruh mata anda dengan warna gelap, kecuali jika anda menggunakan teknik ‘smoky eyes’.

Teknik untuk melebarkan mata anda, walaupun eye liner gelap di garis air anda akan menutup mata, eyeliner putih mempunyai kesan sebaliknya. Cari pelapik yang beberapa warna lebih ringan daripada warna kulit anda. Sapukan pelapik ke garis bawah air anda. Ini akan memberi ilusi mata yang lebih besar dan lebih cerah.”

Eyeliner putih juga boleh digunakan untuk alis anda. Lukis dan kemudian gabungkan garis nipis eyeliner putih atau nude tepat di bawah alis. Ini akan menyerlahkan lengkungan semula jadi alis anda secara dramatik.

Apabila alat solek cecair anda “kosong”, inilah rahsianya. Ia tidak kosong. Terdapat botol penyembur, asas, atau penyegar cair di dalam botol yang tidak boleh anda keluarkan sendiri. Sebelum membuang tabung, beli spatula solek yang murah, untuk mengikis titisan akhir.

Sekiranya anda mencari bulu mata yang panjang dan lebat, jangan membuat kesalahan biasa hanya menekan sekali dengan penyepit bulu mata anda. Semasa melengkung bulu mata, sepitkan beberapa kali ke seluruh bulu mata anda untuk ikal yang paling semula jadi.

Sekiranya anda kehabisan gel alis, cubalah kaedah DIY ini untuk memastikan kening yang paling tidak teratur tetap ada. Sapukan sebilangan kecil gel rambut atau spray rambut ke spoolie atau berus gigi yang bersih dan sikat kening ke tempatnya!

Teknik solek yang diandalkan oleh jurusolek selebriti, petua dan trik terbaik yang disyorkan untuk anda yang suka bersolek. Sama ada anda ingin menyelesaikan masalah solekan biasa atau anda hanya mahu mengubah penampilan anda.


Sunscreen Memang Penting Untuk Kulit, Sebenarnya Perlukah Pakai Sunscreen Bila Duduk Di Rumah

Memakai sunscreen adalah salah satu perawatan paling penting untuk menjaga kesihatan kulit. Kandungan SPF dan PA dapat melindungi kulit dari paparan sinar matahari yang boleh merosakkan dan menyebabkan kanser.

Penggunaan sunscreen secara rutin memberikan banyak manfaat kepada kulit. Gunakanlah sunscreen dengan SPF minimum 30 dan PA+++ sebelum mekap atau beraktiviti di luar, dengan kuantiti sebesar buah ceri.

KENAPA PERLU PAKAI SUNSCREEN?
1. Elak kulit nampak kusam, tak bermaya, gelap atau pun burn
2. Elak kulit berkedut dan cepat nampak tua
3. Elak ada pigmentasi/jeragat – Kebanyakan punca utama jeragat, sebab tak pakai sunscreen.
4. Mencegah daripada penyakit kanser kulit.

Tidak perlu pakai sunscreen pada waktu malam. Jika di rumah, perlu tak pakai sunscreen?Mesti ramai yang tertanya-tanya.

1. Tak perlu pakai sunscreen kalau duduk di rumah yang tak buka langsung pintu dan tingkap, ataupun bangunan yang tak masuk cahaya matahari langsung. Kiranya langsir pun tak buka, bergelap gelita dan harapkan lampu sahaja daripada pagi sampai malam. Cahaya matahari pun tak nampak. Jadi tak perlu pakai sunscreen pun tak apa sebab kulit tak kena cahaya matahari langsung.

2. Perlu pakai sunscreen kalau duduk di rumah tapi buka tingkap, cahaya matahari masuk dan tingkap tak ada perlindungan daripada UV. Kalau tak nak pakai sunscreen, moisturizer with SPF15-30 should be enough.

3. Perlu pakai sunscreen kalau di duduk rumah, tapi keluar sekejap-sekejap untuk jemur kain, abang pos laju datang hantar barang ke ataupun keluar siram pokok. Bila keluar rumah walaupun sekejap, kulit kita terdedah dengan matahari. Jadi, kita perlulah pakai sunscreen. Untuk daily use, SPF30 should be enough tapi make sure pakai yang secukupnya.

Kesimpulannya, lebih elok pakai sunscreen untuk melindungi kulit daripada selaan cahaya matahari. Oleskan sunscreen setiap dua jam, terutama jika memiliki kulit sensitif.


Cantik Tanpa Suntikan Hanya Guna Kaedah Masker Kunyit Buat Wajah Jadi Cerah & Bersih. WOW!

Ramai kita yang mengidamkan wajah yang cerah dan bersih. Ramai yang mengambil keputusan untuk mengambil supplimen ataupun mengambil prosedur suntikan (oh tidak!). Tetapi kita tidak tahu sejauh mana keberkesanan kedua teknik ini pada wajah dan kesan sampingannya.

Mengapa mengambil risiko yang lebih sedangkan ada cara yang lebih selamat dan paling teruk pun muka akan menjadi sedikit kuning berbanding biasa (ini akan hilang setelah empat jam begitu).

Terdapat masker yang mampu memberikan wajah anda kecerahan yang anda mahukan.  Masker ini memerlukan anda untuk menggunakan madu manuka, serbuk kunyit, oat dan lemon.

Madu Manuka berasal dari New Zealand di mana lebahnya mengambil sap dari pokok Tea Tree.

Kebaikan madu manuka:

a. Merawat jerawat dan parut
b. Melawan jangkitan kulit
c. Membersihkan liang pori sambil exfoliatingsecara natural
d. Mengekalkan kelembapan wajah
e. Menaikkan keserian dan kelembutan kulit wajah

Serbuk kunyit pula adalah rempah yang bukan sahaja untuk makan ya! Masyarakat kaum India telah lama menggunakan serbuk ini dalam rutin kecantikan mereka.

Kelebihan serbuk kunyit:

a. Mengurangkan kemerahan
b. Merawat breakout
c. Membantu menyamarkan bintik hitam
d. Mengurangkan kesan parut dan juga pigmentasi
e. Membantu menyembuhkan psoriasisdan eczema
f. Mencerah dan menyamaratakan
g. Anti-radang

Jus lemon sememangnya terkenal dengan pelbagai kebaikan. Penuh dengan vitamin C yang membantu mencerah dan menyamaratakan tona kulit. Ia juga memiliki properti anti-bakteria yang menghalang breakoutsdan seterusnya menjadi agen pengelupasan natural untuk mencerahkan wajah.

Bahan terakhir adalah oat yang mana ia menjadi bahan pelembap masker ini, juga menjadi agen pengelupasan dan pelembut wajah. Jika anda mahukan masker yang lebih refine, hancurkan oat sehingga menjadi serbuk.

Resepi masker:

3 susu besar oat (kisar sehingga menjadi tepung jika anda mahu)
1 sudu besar madu manuka
1/2 sudu kecil serbuk kunyit
1 biji lemon

Cara penyediaan dan aplikasi:

a. Campurkan semua bahan di dalam mangkuk dan kacau sehingga sebati.
b. Sapu pada wajah di sinki (untuk elakkan dari mengotori baju anda).
c. Biarkan masker selama 15 – 20 minit.
d. Basuh dengan lembut dengan air suam.

*Anda mungkin perlu membasuh wajah beberapa kali untuk menghilangkan kesan kuning dari kunyit.


Berkahwin Dengan Mufti. Sana Khan Meluah Rasa, Yang Halal Itu Indah.

Beberapa bulan terdahulu industri hiburan Bollywood dikejutkan dengan pengunduran aktres popular tersebut dari dunia seni. Sana Khan yang kemudiannya berhijrah sedikit demi sedikit menutup aurat menyifatkan perubahan tersebut sebagai satu cara mendekatkan diri kepada tuhan.

Terbaru dalam satu hantaran di laman Instagram, wanita anggun ini telah mengumumkan yang dia telah pun diijabkabulkan dengan seorang jejaka bernama Anas yang juga merupakan seorang Mufti dan pemimpin agama islam.

Menurut dia di dalam hantaran itu, “Saya tidak pernah menyangka yang cinta halal akan sebegini indah sehinggalah saya mengahwini kamu.”

Berkongsi foto-foto pernikahannya, selebriti berusia 32 tahun ini kelihatan anggun mengenakan busana perkahwinan rona putih bersih yang bersulam corak bunga-bungaan.

Mufti Anas juga dikatakan telah menghadiahkan Sana Khan sebentuk cincin berlian sebagai hadiah perkahwinan.

Sebelum mengambil keputusan mengundurkan diri dari dunia hiburan. Aktres ini pernah membintangi lebih 14 buah filem selain muncul dalam lebih 50 buah iklan komersial.


Wanita Kena Ambil Serius Penerangan Doktor Ini Kesan Suplemen & Jamu Yang Boleh Rosakkan Buah Pinggang

Ramai di kalangan yang kita yang cukup obses untuk nampak cantik dan kurus. Tanpa memikirkan produk yang diambil itu benar-benar selamat dan diyakini keberkesanannya yang boleh merosakkan anggota badan lain. Perkongsian dari doktor muda ini menyedarkan masyarakat kita betapa bahayanya pengambil produk seperti supplemen kesihatan, jamu dan lain-lain kerana sebenarnya boleh merosakkan buah pinggang.


7 Tanda Badan Anda Kekurangan Asid Folik. Kulit Pucat Antara Salah Satu Tandanya!

Menurut Institusi Perubatan di US, seorang dewasa perlukan 400 mg asid folik setiap hari. Ianya yang juga dikenali sebagai vitamin B9 ini sangat penting untuk kesihatan kerana mampu membaiki DNA serta menghasilkan sel darah merah.

Jika badan kita kurang asid folik ini, kita mungkin akan mengalami simptom tertentu. Risiko terjadinya anemia juga boleh berlaku iaitu dimana organ dalaman kita tidak dapat berfungsi dengan baik akibat kurang oksigen.

Inilah 7 tanda badan anda kekurangan asid folik:

Asid folik sangat penting untuk sistem saraf. Jika kekurangan, kita akan mengalami depresi, susah focus dan cepat lupa. Jika tidak dirawat, ia mungkin akan mengundang penyakit Alzheimer.

Disebabkan otak tidak menerima oksigen sepenuhnya, anda akan mudah mendapat sakit kepala. Tetapi bukan bahagian kepala sahaja, anda juga boleh merasai kesakitan itu di bahagian tubuh lain seperti kaki dan juga dada.

Disebabkan kekurangan sel darah merah dan hemoglobin untuk menyalurkan oksigen ke tubuh, kita akan rasa lemah sendi, kebas di tangan dan kaki serta mengalami kulit pucat.

Selain simptom ini, anda juga akan mengalami degupan jantung yang laju serta merasai pening ataupun boleh pengsan.

Muntah, sakit perut, cirit birit merupakan antara tanda badan anda kekurangan asid folik. Dalam kes tertentu, anda juga boleh mengalami aneroxia.

Jangan abaikan walaupun rasa ianya sering berlaku kepada diri anda. Ianya kerap berlaku disebabkan kurangnya sel darah merah.

Mengikut beberapa kajian, ini boleh terjadi kerana deria rasa kita yang dipanggil papillae tidak boleh menghantar mesej ke otak melalui sistem saraf kerana masalah di lidah.

Cara yang paling mudah bagi mengatasi masalah ini adalah dengan mengamalkan diet pemakanan yang betul. Hijabi perlu memperbanyakkan pengambilan sayuran seperti brokoli, bayam dan asparagus. Jika terdapat tanda-tanda ini, sebaiknya berjumpa dengan doktor dahulu supaya anda tahu keadaan diri yang sebenarnya.

SUMBER: BRIGHT SIDE


20 Minuman Starbucks Paling Sihat Untuk Dicuba Semasa Anda Sedang Berdiet, Ini Cara Memesannya!

Malangnya, minuman kopi Starbucks tidak selalu sinonim dengan permulaan yang sihat untuk hari anda, atau jemput-jemput petang yang padat. Mendapatkan dos harian kafein tanpa berlebihan semestinya sukar, tetapi apabila anda mempertimbangkan apa yang pakar kesihatan cadangkan ialah jumlah kopi yang “sihat”.

Menu Starbucks boleh berasa tidak berkesudahan, seperti anda memerlukan kopi untuk memilih sesuatu yang menarik dan lazat tanpa meneguk lebih daripada gula sepanjang hari. Mujur ada perkongsian pakar yang mencari minuman yang rendah gula, lemak tepu dan kalori. Jika anda sedang berdiet tetapi masih mahu menikmati keenakan kopi dari Starbucks, kenapa tidak HIJABISTA kongsikannya. Oh ya, boleh juga masuk ke dalam diet vegan dan keto.

Penurunan berat badan, kesihatan dan imej badan adalah subjek yang kompleks, sebelum membuat keputusan untuk menjalani diet, anda disarankan untuk mendapatkan perspektif yang lebih luas dengan membaca artikel tentang bahaya budaya diet.

Mengambil minuman “tall” yang lebih kecil adalah idea yang baik, tetapi jika anda berminat untuk meningkatkan saiz, lihat ciri pemakanan interaktif Starbucks di tapak atau aplikasinya boleh juga rujuk senarai induk pemakanan di sini. Jom semak kopi dan teh Starbucks paling sihat yang anda rasa hebat, serta petua untuk membuat sebarang pesanan Starbucks yang lebih baik untuk anda.

Musim yang selesa memerlukan secawan teh chai yang berwap! Minuman ber rempah ini lazat dengan atau tanpa susu, walaupun anda disyorkan menambah sedikit susu untuk beberapa protein. Langkau pemanis untuk pilihan tanpa gula.

Pencinta teh hijau, inilah pemula untuk anda jatuh cinta! Ia penuh dengan nota verbena limau, serai dan sedikit spearmint. Anda akan mendapat semua kebaikan penuh antioksidan daripada minuman hijau ini dengan rasa bonus.

Pertimbangkan ini versi “minuman merah jambu” yang baik untuk anda. Ia tidak bergula dan mendapat warna yang cantik daripada bunga raya, bunga yang boleh dimakan dengan rasa yang tajam. Anda juga akan mendapat sedikit serai dan epal dalam setiap tegukan.

Pakar pemakanan berkata anda boleh mengurangkan jumlah lemak tepu dan gula dengan meminta susu skim atau susu badam sebaliknya, tetapi melainkan anda bebas tenusu, seharusnya berasa seronok untuk mendapatkan sedikit protein daripada susu lembu.

Misto Starbucks menggunakan kurang susu berbanding latte standard, jadi anda boleh fokus pada buzz kafein yang anda cari. Bertukar dengan susu alt di sini akan mengurangkan kiraan gula dan kalori secara keseluruhan, tetapi melainkan anda bebas tenusu, susu biasa ialah pilihan terbaik yang membekalkan protein serta vitamin dan mineral lain.

Anda perlu menggodam susu dan perisa espreso ini untuk mendapatkan kedua-dua lemak dan gula masing-masing di bawah 10g. Bertukar kepada susu soya, sebagai contoh, akan membawa jumlah lemak kepada 5g dan gula kepada 10g.

Ramuan ini pasti menjadi menu kegemaran pecinta kopi, asas espresso anda sudah mendapat sedutan penuh rasa. Hanya minta sedikit perubahan untuk menikmati minuman aromatik ini dengan kurang gula secara keseluruhan.

Americano jauh daripada membosankan, asas espresso mencipta krim yang kaya yang anda akan suka menghirup pada perkara pertama di awal pagi. Tambahan pula, asasnya tiada gula.

Macchiato mendapat wakil manis yang buruk kerana barista menambah sirap karamel dan hujan renyai manis juga. Anda perlu menukar kepada sirap tanpa gula di sini untuk menikmati macchiato yang hampir kepada 10g jumlah gula. Menukar susu penuh lemak juga akan menurunkan kiraan gula, serta tahap lemak tepu.

Jangan rosakkan perkara yang baik! Buang sebarang taburan atau topping seperti aiskrim manis lain yang dicapai oleh barista. Anda akan mengurangkan kiraan gula sebanyak separuh. Minuman ini sangat manis terima kasih kepada sirap bebas gula istimewa. Selain itu, variasi ais lebih menjimatkan gula anda.

Kunci untuk memesan mana-mana Frapucino ialah memintanya “skinny” atau “light” di sesetengah lokasi, yang akan menggesa barista anda untuk memasukkan sirap tanpa gula jika ada, membuang krim putar dan memilih susu skim atau berasaskan tumbuhan. Meminta minuman dengan cara ini sepatutnya mengurangkan kiraan gula minuman campuran ini sekurang-kurangnya separuh, jika tidak lebih, tetapi sedar bahawa kategori ini pasti mempunyai lebih banyak gula daripada yang lain.

Minuman lain yang anda perlukan untuk “skinny” atau “light”, anda akan membuang sirap manis, topping dan susu penuh lemak untuk pilihan alternatif.

Dengan kemanisan madu, sukar untuk dipercayai hanya terdapat 50 kalori dalam minuman bersaiz besar ini. Anda boleh memotong gula dengan ketara dengan mengurangkan jumlah perasa madu yang akan digunakan oleh barista.

Lebih 20g gula datang daripada 4 pam sirap, jadi menukar pilihan tanpa gula (atau drizzle!) akan menjadikan ini bom gula. Penggantian alt-susu juga akan berfungsi untuk mengurangkan 2g lemak tepu dalam versi latte berkrim dan licin kami.

Susu oat tidak dipam terus ke dalam minuman kopi ini tetapi lebih kepada asas buih sejuk yang dibuat khas (menggantikan susu skim). Anda boleh mengurangkan kiraan gula dengan memilih jumlah buih yang dikurangkan, tetapi kerana kiraan gula tidak terlalu tinggi, anda juga mempunyai ruang untuk percikan susu oat tambahan jika mahu.

Buih dalam minuman vegan ini hanya menambah 4g gula tambahan yang rendah ke dalam adunan. Selain itu, terdapat drizzle sos mocha dan serbuk koko yang boleh anda nantikan.

Dipopularkan melalui media sosial, minuman “putih” mesra keto Starbucks pertama kali dibuat menggunakan asas Infusi Teh Putih Peach Citrus tanpa gula. Tetapi adunan teh sejak itu telah dihentikan di Starbucks, jadi anda perlu menukarnya dengan adunan Peach Tranquility, yang mempunyai perisa manisan nanas, lemon, bunga chamomile dan mawar. Anda perlu menyedapkan minuman dengan alternatif keto kepada gula.

Minuman espresso coklat yang mewah ini masih lazat jika anda membuang rasa manis sama sekali. Anda boleh menikmati rasa mocha sahaja dengan memilih drizzle.

Versi panas yang sering mendapat sentuhan keto apabila ais, adalah bom rasa yang selesa, dengan nota chamomile, sitrus nanas dan pic limau dalam setiap tegukan. Anda pasti boleh menambah pemanis pilihan, tetapi renyai madu segar dan hirisan lemon dalam pilihan tanpa kafein ini pasti hebat dalam setiap tegukan.

Asas teh berkafein minuman latte ini sangat pejal dengan campuran teh hitam, lavender segar dan bergamot. Tetapi kiraan gula datang daripada 4 pam gula vanila standard. Tukar susu pilihan di sini dan pilih sirap tanpa gula atau drizzle untuk membawa kiraan gula di bawah 10g.

Ingat lima peraturan ini apabila meminta minuman Starbucks kegemaran anda – kemungkinan besar, anda akan mengurangkan kiraan gula, lemak dan kalori serta-merta.

Jika anda bercadang untuk memesan minuman yang dibuat dengan sirap berperisa, kebanyakan pam mengandungi sekitar 5g gula dan minuman bersaiz besar biasanya dimuatkan dengan 4 pam sebagai standard. Anda boleh berusaha untuk mengurangkan jumlah gula secara drastik dengan menukar kepada mocha atau karamel menggantikan sirap, yang akan berfungsi untuk mengurangkan lebih daripada separuh kandungan gula minuman anda, jika tidak bergantung pada pilihan susu.

Dan pertimbangkan lapisan buih sejuk sebaliknya. Krim putar boleh menambah lebih daripada 110 kalori yang direndam dalam lemak tepu kepada minuman dan ia selalunya tidak meningkatkan rasa. Lapisan buih sejuk tanpa rasa, bagaimanapun, diperbuat daripada susu tanpa lemak tanpa sebarang pemanis tambahan. Anda juga boleh meminta buih yang dibuat daripada mana-mana susu alt pada menu, termasuk susu oat yang baru ditambah. Ia mungkin betul-betul kekurangan kopi ais anda.

Pemanis tiruan cenderung lebih manis daripada pemanis biasa, bermakna sedikit lebih baik. Cabar diri anda untuk melakukan sekurang-kurangnya separuh jumlah perasa daripada standard 4 hingga 2 pam dan pilih pilihan yang tanpa gula. Makanan utama termasuk vanila, sos skinny mocha dan sirap bebas gula dolce kayu manis, sebagai tambahan kepada tawaran bermusim yang boleh anda tanyakan kepada barista. Pastikan anda menguatkuasakannya dengan minuman bersaiz venti, di mana gula tambahan akibat sirap dan krim atau susu boleh menjadi terlalu tinggi. Akhirnya, anda mungkin boleh melatih citarasa anda kepada hanya satu pam perasa, menikmati profil rasa semula jadi kopi anda dengan lebih banyak lagi.

Terdapat beberapa pilihan bukan tenusu yang tersedia untuk anda di Starbucks seperti susu oat ialah tambahan terbaharu kepada barisan rangkaian dan digabungkan dengan baik ke dalam minuman vegan, tetapi ia boleh mengandungi lebih banyak gula daripada susu badam. Jika anda sedang mencari pilihan tenusu penuh, susu skim adalah pertaruhan terbaik anda untuk mengurangkan kandungan lemak sat minuman anda.

Ini adalah cara yang kurang radar untuk memesan sebarang minuman pada menu dengan sirap tanpa gula sebagai gantinya, susu tanpa lemak dan bebas daripada sebarang krim putar tambahan. Ini penting jika anda menikmati minuman kopi campuran, terutamanya Frappuccino, kerana ini boleh mengurangkan kiraan gula secara drastik dalam pelbagai perisa.

SUMBER: Good House Keeping


Percaya Pada Proses! Hijabi Ini Kongsi Perjalanan Rawat Muka Breakout Teruk

Pulihkan wajah yang yang bermasalah bukan mudah jika anda sendiri tidak mahu berusaha dan inginkan hasil yang cepat. Ya! Betul dalam mencari solusi, anda perlu percaya pada proses yang dijalaninya.

Nak bagitahu juga, kalau skin dah teruk sangat saya syorkan buat rawatan dekat klnik/spa terus. Takyah cuba produk itu ini takut makin teruk pulak jadinya. Tapi ni saya tak paksa pon.., ikut laa pada diri masing-masing.

Saya buat rawatan dekat MBH MEDISPA. Harga ? tengok pada skin laa juga, selama dalam proses rawatan saya pakai skincare dari MBH MEDISPA. Lepas stop buat rawatan saya terus cari skincare luar.

3. DERMAPEN (hilangkan/pudarkan bekas hitam) rawatan ni juga sebanyak 3 kali.

4. Selepas buat rawatan GLOW PEEL THERAPY, saya terus berhenti buat mana-mana rawatan. Saya sendiri nak jaga skin saya sendiri. Tak larat laaa sebb nak cantik kena ada duit banyak!

5. Ini gmbar saya snap 27 May 2023. Okay tak ? Bagi saya dah tersangat okay daa ni!

6. Yg aloe rice milk tu seminggu saya pakai rasa kulit kering betul , tapi saya teruskn jugak pakai alhamdulillah masuk 2minggu skin lembutt jaa


7 Mitos Cantik Yang Selalu Anda Percaya Tetapi Sebenarnya Salah. Ini Fakta Yang Betul!

Tak dapat dinafikan, ramai yang keliru untuk membezakan di antara mitos dan fakta berkaitan hal kecantikan. Malah, ada yang tidak tahu dan terus mempercayai mitos yang diketahuinya. Jangan begitu! Sebagai seorang wanita, anda perlu ambil tahu fakta berkaitan hal kecantikan. Tidakah anda terus-terusan mempercayai mitos yang ternyata tidak masuk akal.

Mitos hanyalah sekadar mitos dan anda perlu mempercayai fakta yang sebenar. Hijabista paparkan mitos vs fakta yang selalu disalah ertikan oleh kaum wanita terutamanya bila hal yang berkait dengan kecantikan. Lepas nie jangan salah lagi okay!

MITOS: Ketika membasuh muka dengan air sejuk atau ais, pori-pori wajah akan mengecil. Begitu juga ketika membasuh wajah menggunakan air suam, pori-pori akan terbuka.

FAKTA: Tahukah anda sebenarnya perkara itu cuma berlangsung pada saat itu sahaja. Lakukan rawatan wajah secara teratur dan gunakan masker atau skrub untuk membantu menanggalkan sel kulit mati supaya wajah bertambah lembut dan cerah.

MITOS: Oles madu sebelum tidur, bibir bertambah lembap dan sihat.

FAKTA: Madu lebah memang bagus untuk bibir kerana cairan madu mengandungi kadar gula yang dapat memberi nutrisi pada bibir dan menggantikan fungsi lip balm yang melembapkan.

MITOS: Membasahkan atau menjilat bibir supaya selalu kelihatan lembap.

FAKTA: Air liur mengandungi enzim yang akan membuatkan bibir anda semakin kering sebenarnya.

MITOS: Menambah olesan lipstick secara berulang tanpa membersihkan bibir terlebih dahulu.

FAKTA: Biasakan membersihkan bibir terlebih dahulu sebelum mengoles lipstick yang baru terutamanya jika dipakai terlalu lama. Olesan yang dipakai pada waktu awal biasanya sudah tercemar di udara, bercampur debu bahkan terdapat sisa makanan yang menempel di bibir.

MITOS: Sikat rambut sekerap mungkin bakal membuatkan rambut anda sentiasa sihat.

FAKTA: Perlu berhati-hati kerana rambut bersifat mudah rapuh dan kulit kepala akan lebih berminyak. Sesekali gunakan jari untuk meluruskan rambut anda.

MITOS: Coklat dan makanan berminyak penyebab jerawat

FAKTA: Pnyebab timbulnya jerawat adalah disebabkan oleh produksi minyak pada kulit yang berlebihan dan tidak membersihkan wajah dengan sebaiknya.

MITOS: Timun dapat atasi lingkaran gelap pada bahagian bawah mata.

FAKTA: Benar tapi sifatnya hanya sementara. Setelah beberapa waktu, bahagian bawah mata anda akan kembali gelap. Meletakkan timun di atas mata yang terpejam hanya dapat menyejukkan kulit di sekitar mata dan mengurangkan lingkaran gelap tersebut.


Shah Rukh Khan Tunai Umrah Buat Kali Pertama Dalam Hidupnya

Kini tular video perkongsian yang menunjukkan pelakon Bollywood terkenal, Datuk Shah Rukh Khan, kini sedang berada di Tanah Suci Mekah untuk buat pertama kalinya mengerjakan ibadah umrah.

Pada awalnya ramai yang sangsi adakah berita ini benar atau tidak. Ianya sama sekali betul dan jelas terakam di dalam video itu Shah Rukh Khan berada di Mekah sedang membuat umrah.

Di dalam video itu, pelakon berusia 57 tahun itu berpakaian lengkap dalam ihram dan dilihat beberapa lelaki dipercayai pengawal peribadinya. Dia dijaga rapi di sana untuk melakukan ibadah umrahnya.

Shah Rukh Khan juga memakai pelitup muka sama seperti jemaah umrah dan haji yang lain disitu. Namun, ramai dapat mengecam rupa paras pelakon terkenal itu.

Menurut laporan Hindustan Times, pelakon itu baru sahaja habis penggambaran di Arab Saudi bagi sebuah filem–Dunki. Seusai tamat sesi penggambaran itu, dia difahamkan terus membuat ibadah umrah.

Melalui perkongsian video itu juga, ramai yang terharu melihat pelakon itu mengerjakan umrah. Ramai yang menitipkan doa agar dia terus istiqamah dalam mengerjakan ibadah itu.

“Saya merasa terlalu emosional pada saat ini. Semoga Allah menjaga dia dan keluarganya,

“Gembira sekali melihat dia (SRK) memenuhi keinginan mengunjungi tempat suci ini.” komen warganet tentang perkara itu.

Sebagai info tambahan, Shah Rukh Khan merupakan seorang lelaki Muslim dan dia mendirikan rumah tangga bersama wanita bergama Hindu, Gauri Khan. Mereka dikurniakan sebanyak tiga cahaya mata iaitu Aryan, Suhana, dan AbRam Khan.

Sumber: Harian Metro


Kekal Awet Muda Cara Islam Perkongsian Dr Fatima El-Zahraa & Rahsia Kulit Cantik Macam Isteri Nabi

Sebagai seorang wanita, memang pantang sekali mendengar atau membaca cara tertentu untuk tampil cantik dan berpenampilan menarik. Lebih-lebih lagi kini segala maklumat ada di hujung jari dan boleh terus melakukannya bila-bila masa. Ada juga sesetengah daripada kita yang masih rajin pergi ke spa atau pusat kecantikan untuk merawat wajah secara bulanan. Terpulang pada cara masing-masing mengikut kesesuaian dan bajet.

Selain itu ada juga yang masih menggunakan cara tradisional  untuk kelihatan cantik dan menarik dan boleh kita amalkan tidak kira tua ataupun muda. Misalnya menggunakan bahan alami daripada tumbuh-tumbuhan atau buah-buahan yang sudah pasti ia selamat dan halal.

Juga petua yang diamalkan melalui perkongsian menggunakan ayat suci Al-Quran yang diajar oleh Datuk Dr. Fatma El-Zahra untuk kesan awet muda, menawan dan wajah berseri. Boleh diamalkan semua cara-cara ini ataupun amalkan satu sahaja dan paling penting perlu istiqomah sewaktu mengamalkannya. Insya-Allah.

Dilakukan selepas solat Isyak

Ambil air segelas

Baca al-Fatihah sekali

Ayatul Qursi sekali

Surah Al-Waqiah ayat 35-38 sebanyak 7 kali.

Tiup dalam air dan minum. Niat dalam hati untuk menjaga kecantikan diri dan kebahagiaan rumah tangga.

Zikir di bawah dibaca untuk kita sentiasa kelihatan berseri, awet muda luaran dan dalaman. Amalkan membaca zikir dengan cara seperti berikut:

Baca ” Ya Badiyah ” 1 x

Baca ” Ya Nur ” 1x

Baca ” Ya Hadi ” 1 x

Baca ” Ya Allah ” 3x

Baca zikir di atas dan tiup ke tapak tangan, kemudian sapu ke muka kita. Lakukan setiap hari.

Amalkan membaca ayat2 seperti berikut ;

Baca ayat ke 35, 36, 37 dan 38 dari surah al-Waqiah pada tiap selepas solat subuh.

Selepas baya ayat2 ini, hembuskan pada air dan kemudian minum air tersebut.

Kaedah ini diamalkan supaya kelihatan cantik, muda dan bertenaga luar dan dalam.

Guna Timun & Kurma Basah Rahsia Cantik Isteri Nabi

Soalan:

Ada di antara kita mungkin pernah tertanya-tanya bagaimana para isteri Nabi Muhammad SAW menjaga kecantikan mereka sesuai dengan tuntutan Islam dan apakah bahan-bahan kosmetik yang digunakan pada zaman itu?

Jawapan:

Percaya atau pun tidak, rahsia Siti Aisyah R.A kekal cantik dan bagaimana beliau menjaga penampilannya adalah hanya menggunakan timun dan kurma basah saja. Lebih-lebih dalam mendapatkan bentuk tubuh badan yang ideal seperti tubuh kurus cengking menjadi lebih berisi. Malah Rasulullah SAW sendiri pun menggunakan cara ini dalam menjaga kesihatannya.

Sebagaimana disebutkan dalam sebuah hadis, Aisyah RA berkata “Ibuku mengubatiku agar aku kelihatan gemuk, saat dia hendak mempertemukan aku dengan Rasulullah SAW dan usaha itu tidak membuahkan hasil sehingga aku makan timun dengan kurma basah. Kemudian aku menjadi gemuk dengan bentuk yang ideal”– HR Ibnu Majah.


Skrub Garam Campur Kunyit, Kulit Badan Cerah, Anjal & Lembut Macam Bayi, Selulit Pun Hilang

Kulit tubuh yang lembut, halus dan anjal tentunya menjadi idaman setiap wanita. Tidak dapat dinafikan untuk memiliki kulit tubuh yang lembut, halus dan anjal tentunya memerlukan perawatan menggunakan produk sama ada produk moden mahupun alami.

Skrub campuran garam dan kunyit merupakan salah satu perawatan kecantikan menggunakan bahan semula jadi yang mampu menghilangkan selulit, mencerah, melembutkan dan membersihkan kulit badan.

Skrub campuran garam dan kunyit ini juga boleh membuatkan kulit anda tegang, anjal dan kelihatan segar. Ini juga merupakan salah satu remedi yang boleh memudarkan dan memutihkan/menipiskan kesan rekahan pada kulit (stretchmarks).

Berikut dikongsikan resipi untuk membuat skrub menggunakan garam dan kunyit.

BAHAN-BAHAN:
Sesenduk garam halus.
Sesenduk gula perang
3 sudu besar serbuk kunyit
Secawan minyak zaitun.

CARA-CARA:

2. Boleh sapukan skrub pada seluruh badan kemudian bilas dan cuci dengan sabun mandian anda. Warna kekuningan kunyit akan hilang.

3. Sesuai untuk memulihkan kulit terbakar dek cahaya matahari.

4. Skrub ini juga sesuai untuk menghilangkan parut dan melembutkan kembali kulit yang kasar.

5. Untuk perut buncit yang banyak lemak juga eloklah menggunakan skrub ini .Insyaallah mampu mengurangkan lemak degil.

HIJABISTA: Selain menggunakan produk-produk perawatan moden yang dijual di pasaran, amalan menggunakan bahan-bahan semula jadi juga amat membantu. Paling penting tidak perlu risau tentang kesan sampingan.


Tampil Jelita Dan Ayu Dengan Imej Berhijab, Ini Gaya OOTD Fazura Yang Sangat ‘On-Point’ Untuk Dijadikan Rujukan Stail!

Semakin cantik dan jelita pelakon terkenal tanah air, Fazura apabila tampil dengan imej baharu. Sejak kebelakangan ini, pelakon filem Pisau Cukur ini kerapkali memuat naik gambar OOTD nya dengan gaya hijab yang anggun, molek dan sopan. Apa yang penting, semua stailnya ‘on-point’ biarpun berhijab!

Team Hijabista kongsikan beberapa gambar OOTD pelakon Fazura yang boleh anda jadikan rujukan untuk gaya fesyen muslimah yang moden. Mana tahu, anda juga boleh jadi cantik persis ibu kepada Fatima ini? Jom lihat fesyen hijab terbaik Fazura!

Suka benar kami melihat pelakon Fazura dalam rona putih. Sudahlah memang empunya diri cantik & manis, apabila menyarungkan rekaan berona putih, lebih tampak ayu dan sopan. Seperti gaya OOTD di atas, pelakon ini bijak menggayakan rona putih dengan rekaan celana potongan besar atau ‘palazzo’ untuk menjadikan seluruh imej lebih menarik. Padanan akesesori seperi ‘handbag’ juga memainkan peranan penting menjadi pelengkap stail ini. Pilih warna-warna aksesori yang lebih ‘bold’ untuk dijadikan sebagai ‘fashion statement’ dalam keseluruhan gaya. Gaya hijab juga menjadi nilai bonus dalam stail rona putih ini. Cuba gayakan hijab anda dengan gaya yang lebih moden! Pastinya ia memberi lebih ‘volum’ dan keunikan gaya OOTD anda. Jika anda ingin wujudkan stail wanita yang sofistikasi, jangan lupa bawa sekali cermin mata hitam untuk lebih mahal dan eksklusif!

Ayunya Fazura dalam rekaan serba ‘pink’ ini! Jelas kelihatan gaya yang santai, selesa dan paling penting, sopan! Biarpun hanya mengenakan rekaan ala jubah, pelakon ini masih nampak urban dan bergaya! Nak tahu triknya? Usah beli rekaan jubah yang terlalu besar atau terlalu kecil. Anda harus membeli jubah yang sesuai dengan saiz tubuh anda. Barulah nampak gaya OOTD ‘on-point’ walaupun hanya menyarungkan sehelai jubah. Pilihan warna serta aksesori juga memainkan peranan penting untuk melengkap keseluruhan stail ini. Jika mahu selamat, elakkan pilihan corak yang terlampau. Ingat ya! ‘Less is more’! Lebih sederhana lebih mahal!

Ramai wanita di luar sana risau jika menggayakan ‘blouse’ yang kosong dan sopan, keseluruhan gaya nampak bosan. Tidak ya! Lihat saja pelakon ini! Bijak dalam menyesuai padankan rekaan ‘blouse’ yang berona polos putih bersama dengan celana biru cair, semestinya gaya ini wajib anda lihat dan rujuk untuk menghasilkan stail yang mewah! Fazura tidak kekok dalam menggayakan busana muslimah tetapi menjadikannya lebih menarik dengan gaya hijab yang lebih ‘intrend’, warna yang segar serta pilihan cermin mata hitam yang sempurna gaya ‘Lady Boss’ versi islamik! Cubalah!

Ketepikan dahulu padanan yang sarat dengan corak bunga, potongan yang labuh atau feminin. Untuk gaya OOTD ini, kita raikan gaya ranggi si muslimah moden! Padanan ‘baseball shirt’ bersama seluar khakis berona tanah cukup sempurna untuk digayakan di tengah bandar raya Kuala Lumpur!  Pilihan kasut yang sesuai ala ‘sporty’ juga menghidupkan imej OOTD ini! Masih dalam konteks menutup aurat, cumanya ia lebih ranggi! Mengapa tidak?

Apa yang tidak kena dengan helaian denim? Tidak ada salah dalam menyarungkan rekaan denim samaada celana mahupun baju! Sesuai untuk anda yang ingin gaya minimalis dikala sibuk melakukan tugasan kerja di luar, sehelai rekaan denim mampu untuk membuatkan gaya anda mahal! Pilih kemeja yang kosong (lebih baik jika fabriknya ‘cotton’) untuk digayakan dengan celanan denim. Percaya atai tidak, biarpun ianya tampak ringkas tetapi sebenarnya gaya ini sahaja sudah cukup untuk menonjolkan aura kejelitaan anda persis pelakon Fazura ini! Tidak salah juga untuk menyarungkan dari atas ke bawah dengan fabrik denim! Asalkan tidak terlalu sarat dan tidak kelihatan ‘murah’, ia sesuai untuk digayakan!

Selamat mencuba!


Nak Hilangkan Dagu Berlapis & Miliki Leher Jinjang? Ikuti Langkah Mudah Ini!

Membelek wajah depan cermin seperti ada perubahan ketara. Kalau bukan pipi yang semakin melebar, tentu sahaja dagu berlapis-lapis. Walaupun ada cara menutupinya (bagi yang berhijab), tetapi rasa tidak puas hati setiap kali menatap wajah sendiri pada cermin. Terasa melihat diri sendiri yang mentertawakan dan kalau tak sabar mahu sahaja dipecahkan cermin berkenaan.

Bukan mudah untuk hilangkan dagu berlapis dan lemak di leher apabila berat kita turun (atau naik!) dengan hanya bergantung kepada minuman atau diet semata-mata.

Untuk bahagian badan yang sedikit “manja” ini, sedikit gerakan atau senaman diperlukan untuk memastikan ia tidak berlapis-lapis. Hijabista ada terjumpa video senaman untuk mengurangkan lemak atau geleber di leher anda.

Ekspresi wajah anda pasti akan kelihatan agak kelakar dan herot-petot (senget-benget) tetapi hasilnya pasti cukup berbaloi.

Terdapat juga beberapa senaman lain yang boleh kita buat untuk dapatkan dagu runcing. Cuba senaman ini, kemudian tawakal. Kemudian, teruskan mencuba.

Eh, jangan muka ketat, tahu. Daripada muka ketat, lebih baik senyum terpaksa. Senyum secara buat-buat juga membantu mengurangkan lapisan lemak di bawah dagu.

Psssttt, ada juga yang kata kunyah gula-gula getah beberapa kali sehari selaku senaman mulut dapat membantu mengurangkan dagu berlapis.

Kalau double chin itu tidak juga hilang, mungkin sudah tiba masanya untuk anda menerima kenyataan bahawa itu sebahagian daripada rupa anda, hingga ke akhirnya nanti.

Selamat mencuba.


Penting Pilih Warna Blusher Ikut Warna Kulit & Sapu Ikut Bentuk Wajah, Ini List Blusher Untuk Pilihan Anda

Dalam koleksi produk solekan ‘blusher’ atau pemerah pipi adalah satu item solekan yang sangat penting. Mungkin anda tidak berapa gemar dengan alat solekan yang lain namun pastikan ‘blusher’ merupakan satu alat solek ‘must-have’ untuk semua hijabi.

Blusher dapat membantu memberi sedikit ‘warna’ kepada wajah anda agar anda tidak kelihatan terlalu pucat dan kusam. Terdapat banyak warna ‘blusher’ di pasaran dan ia pastinya mengelirukan hijabi untuk memilihnya. Tidak semua warna sesuai untuk tona kulit anda.

Berikut panduan memilih warna ‘blusher’ yang sesuai dengan tona kulit anda:

Tona Kulit Cerah

Tona Kulit ‘Medium’

Tona Kulit Gelap

TIP MEMAKAI BLUSHER
1. Pakai blusher berwarna lembut semasa siang dan terang sewaktu malam

2. Pakai blusher selepas solekan terakhir. Senang hendak agak ketebalan yang anda akan sapukan nanti.

3. Bagi yang memiliki kulit putih atau cerah, warna blusher yang paling sesuai adalah pink. Sama ada soft pink, brown pink atau dark pink.

4. Untuk kulit kuning langsat, anda boleh pakai pink yang ala-ala peach color, baby pink, brown orange atau chocolate mocha.

5. Kulit wanita Asia iaitu sawo matang lebih sesuai pakai bronze, red plum, dark orange dan soft brown.

6. Untuk si hitam manis yang tan kulitnya sesuai sangat dengan peach color, apricot,plum, coral dan deep orange.

JENIS -JENIS BLUSHER
Balls: Bentuknya menyerupai bebola kecil. Cara menggunakannya adalah memutarkan berus di atas blusher jenis berbola ini.Serbuk yang melekat di berus kemudiannya akan disapukan pada pipi.Sesuai untuk semua jenis kulit.

Krim: Memiliki tekstur lebih basah dan kurang padat. Warna yang dihasilkan bersatu secara alami dengan warna kulit. Namun jenis krim ini tidak sesuai digunakan pada kulit berminyak kerana akan menimbulkan kesan lebih berminyak.

Padat: Serbuk warna daripada blusher jenis padat ini akan menghasilkan warna yang lebih menyerlah. Jenis ini sesuai untuk semua jenis kulit terutamanya kulit berminyak.

Gel: Warna bagi jenis gel ini tidak terlalu menyerlah dan sesuai digunakan setiap masa bagi menampilkan solekan yag lebih natural.Jenis ini sesuai untuk wanita berkulit kering. Guna jari saja untuk mengaplikasikannya di pipi.

Powder/Loose : menyerupai bedak tabur dan sesuai untuk sesiapa memiliki kulit berminyak.

Jadi, selepas ini pasti tiada lagi masalah untuk memilih ‘blusher’.

TEKNIK SAPUAN BLUSHER MENGIKUT BENTUK WAJAH

Bujur: Sapu blusher kat bahagian tulang pipi dengan gerakan sedikit melengkung atau tambahkan sedikit blusher kat atas tulang hidung bagi menimbulkan kesan yang lebih glamor woww gitu..

Bulat: Buat teknik shading di bahagian rahang dengan menggunakan blusher sedikit gelap daripada warna kulit agar wajah kelihatan lebih bujur.Kemudian sapukan blusher dengan warna yang lebih terang pada puncak pipi ke arah telinga dengan gerakan ke atas.

Lonjong: Bagi wanita yang memiliki wajah lonjong,gunakan blusher tepat pada tulang pipi dengan sapuan mendatar.Gunakan warna yang lebih terang agar tertumpu pada bahagian pipi dan ia mampu menutup wajah yang kelihatan memanjang.

Persegi: Untuk menyamarkan potongan rahang,sapukan blusher dengan warna yang lebih gelap dari dagu dan pipi sehingga ke telinga

Hati : pilih blusher dengan warna sedikit gelap dan sapukan pada bahagian sekitar dagu dan bawah rahang.

PILIHAN BLUSHER DENGAN HARGA BERPATUTAN BOLEH BELI DI DRUGSTORE

Revlon Powder Blush
Blusher jenis ini sesuai untuk anda yang kulit berminyak kerana jenama Revlon sangat dipercayai bagi mereka yang memiliki masalah kulit berminyak. Hanya dengan sekali sapu, tekstur pemerah pipi ini akan berubah menjadi bedak dan menyerap kesan peluh yang terdapat dipermukaan wajah.

Maybelline Master Flush Blush Stick
Blusher dari Maybelline berbentuk stick ini sangat mudah untuk dipakai, terutama sekiranya anda sering mengejar masa. Hanya calit dan sapukan sahaja, pemerah pipi ini mempunyai formula jenis krim yang mudah meresap pada kulit dan boleh tahan lama.

Silky Girl Jelly Cheek Tint
Pemerah pipi dengan warna yang menarik ini mempunyai bau yang harum dan sesuai untuk dikenakan pada semua jenis kulit. Dengan cara pemakaian yang betul, pipi anda akan nampak rona kemerah-merahan

Pixy Twin Blush
Bagi wanita yang gemarkan solekan trendy dan ranggi, cuba pemerah pipi dari jenama PIXY ini. Warna yang sangat terang dan cerah, menaikkan keunikan serta keserian kulit wajah anda.


Ikuti 15 Hijab Tutorial Pantas Oleh Penata Hijab Popular, Didiyana Ehsan. Senang Digayakan Waktu Raya Nanti!

Baju dah cantik, mekap pun on point tapi yang selalu jadi masalah di pagi raya adalah menggayakan hijab untuk terletak cantik dan kemas di kepala. Lagi-lagi pabila menggayakan shawl panjang atau instan yang sukar digayakan untuk jadikannya lebih kreatif. Malah buang masa beberapa kali mencuba dan terpaksa menghadap lama depan cermin.

Namun bagi yang baru berhijab, usaah risau kerana boleh belajar sendiri cara lilitan disukai melalui saluran youtube. Selain itu, penata gaya hijab popular, Didiyana Ehsan yang sering bekerjasama dengan beberapa selebriti popular seperti Neelofa dan Vivy Yusof rajin sekali muat turut hijab tutorial di laman Instagramnya.

Hijab tutorial yang dibuat begitu senang sekali dan trendy. Gaya yang sering jadi pilihan hijabi masa kini. Malah dengan kreativiti yang ada, Didiyana boleh gayakan lebih dari satu stail dengan hijab yang sama. Jadi, jangan cipta alasan malas bersiap disebabkan tidak reti menggayakan hijab anda.

Malah jika menggayakan bawal sekalipun anda pasti boleh bergaya bak selebriti popular. Terpulang pada cita rasa anda untuk Syawal kali ini mahu menggayakan shawl panjang, empt segi ataupun hijab bawal.


Gadis Ini Share Cara Rawat Masalah Breakout Yang Dihadapinya, Dalam Masa 5 Bulan Wajah Pulih

Masalah kulit wajah yang dipenuhi jerawat (breakout) sememangnya merimaskan. Kesan kemerah-merahan pada wajah pastinya membuatkan seseorang itu rasa rendah diri. Sudah pelbagai produk dicuba namun masalah jerawat tetap juga tidak pulih.

Jika anda mempunyai masalah kulit muka yang kritikal, mungkin boleh cuba mengamalkan petua dan produk yang digunakan oleh Lana Hazis ini. Semoga bermanfaat.

Memandangkan ramai yang bertanya skincare apa yang saya gunakan untuk kulit muka saya yang breakout. Saya kongsikan beberapa produk yang saya gunakan sejak dari bulan Mac hingga ke hari ini. Mungkin boleh membantu anda yang sedang mengalami masalah kulit wajah yang teruk pada waktu ini. Ini berdasarkan pengalaman saya. Siapa yang kenal saya, tahulah macam mana rupa wajah saya sebelum ini.

Ini gambar pada bulan Mei kalau tak silap. Wajah saya pun okay sikit, hanya sedikit sahaja jerawat yang timbul. Cuma parut sahaja memang jelas kelihatan walaupun letak foundation tebal mana pun, tetap akan nampak.

Ini gambar wajah saya yang breakout teruk. Tak pernah berlaku sebelum ini dan ini kali pertama saya terkena. Memang sakit bila nak cuci muka, guna tangan pun sakit. Dahi langsung tidak dapat disentuh, sengsara sangat sampai nak menangis pun ada. Dari muka putih, lalu menjadi gelap, kusam sebab nak elak gunakan skincare pemutih.

Cetaphil Cleanser ini saya gunakan sejak bulan Mac hingga sekarang. Ini dah botol yang ketiga. Percubaan pertama guna Cetaphil Cleanser 125 ml sahaja. Kemudian digunakan secara konsisten hingga sekarang, malah ketika kulit muka tak berjerawat sangat pun saya masih gunakan.

Harganya bagi 125 ml tak mahal, dalam harga RM18 sahaja. Kalau 250 ml ini saya beli semasa ada promosi dengan harga RM20 sahaja. Harga asalnya RM30. Serius cleanser ini sangat bagus sebab tak ada buih. Rasa gentle saja bila gunakan di muka. Paling penting ia produk dermatologist. Boleh dapatkan di Watson atau Guardian. The best cleanser bagi saya setakat ini.

Yang ini untuk kulit muka yang ada liang pori kecll atau yang halus-halus boleh cuba gunakan produk ini. Bukan setakat mengecilkan liang pori sahaja tetapi boleh mengurangkan parut yang kelihatan di wajah. The best scrub ever that I had. Highly recommended.

Selain itu boleh menggurangkan blackhead dan whitehead juga. Cubalah. Anda tidak akan menyesal selepas cuba menggunakan scrub ini. Tetapi jangan guna seketika sahaja, sebab ia tidak akan memberikan kesan yang ketara. Konsisten guna produk ini, barulah nampak kesannya. Harganya dalam RM15 dan boleh dapatkan di Watson dan Guardian.

Eucerin Cleansing Foam, boleh tahan mahal harga pencuci muka ini, RM34. Tetapi ia bagus sebab boleh mengurangkan tahap sensitiviti kulit wajah kita. Jenama Clinical tak ada produk agen pemutih. Jadi tak perlu hairanlah kenapa muka saya dulu kusam dan gelap semacam. Tetapi serius produk ini best. Memang habis licin muka saya dicuci. Saya guna produk ini dulu sebelum guna scrub St. Ives, kemudian Cetaphil.

Ini cleansing lotion kegemaran saya. Saya baru gunakan produk ini sejak bulan Mei. Serius best dan kurang jerawat di muka. Kulit muka saya yang kering menjadi lembab selepas mencuci muka menggunakan produk ini. Tetapi pastikan anda guna toner dulu, kemudian baru guna losyen ini.

Boleh juga guna losyen jenama yang lain, asalkan bersesuaian dengan kulit wajah. Tetapi saya lebih gemar menggunakan produk yang ini sebab harganya murah dan sesuai untuk kulit saya. Harganya dalam RM15 untuk sebotol. Seperti biasa, anda boleh dapatkan di Watson atau Guardian.

Ini toner yang saya katakan tadi. Toner untuk membuang segala kotoran selepas kita mencuci muka. Tetapi jangan gosok terlalu kuat, gosok perlahan-lahan sahaja. Serius best, bau pun best. Bagus untuk mereka yang mempunyai kulit sensitif seperti saya. Alhamdulillah sekarang dah kurang. RM10 saja harganya kalau tak silap dan seperti biasa, boleh dapatkan di Watson atau Guardian.

Nak lembabkan muka di waktu malam, saya guna moisturiser dari Melaleuca. Ya, ini moisturiser yang paling best saya pernah rasa bila digunakan sewaktu tidur. Kulit wajah rasa lembut saja. Tak kering, tak kusam dan tidak berminyak juga. Ini adalah produk skincare organik. Harganya dalam RM28 kalau tak silap.

Ini pula moisturiser yang digunakan pada waktu siang sahaja. Yang Melaleuca tadi digunakan pada waktu malam sebab yang ini berminyak sikit. Jadi di waktu siang, saya akan sapu bedak sikit dan moisturiser ini untuk melembabkan muka dan tidak keringkan kulit muka walaupun anda guna bedak berkilo-kilo di muka.

Biasalah jenama Cetaphil, hampir kesemua produknya bagus. Buka setakat muka, tangan dan badan pun boleh guna. Cubalah dulu, jangan guna seketika sahaja sebab ia tidak akan memberikan kesan. Yang penting, konsisten cara penggunaan, barulah nampak hasilnya.

Ini untuk mengecutkan jerawat batu atau jerawat besat. Produk ini bagus dan ia lebih kurang seperti Dalacin T. Harganya boleh tahan, RM35. Memang bagus tetapi pedih sedikit. Sapukan pada bahagian jerawat sahaja. Sekarang dah jarang guna Pipi saya ada nixoderm.

Untuk menghilangkan parut, cuba guna blemish control stick ini. Ia berfungsi mengurangkan parut dan harganya pula RM29. Sama juga produk dari Melaleuca, sapu di parut sahaja. Jangan sapu pada keseluruhan muka dan hanya dipakai pada waktu. Waktu siang tak perlu, hanya pada waktu malam sahaja ia berkesan.

Selepas muka dah kurang berjerawat, saya cuba guna produk ini. Dari sekolah dulu dah suka guna produk ini. Tapi selalu diskip sebab malas. Ada dua jenis, satu biru dan satu lagi berwarna hijau. Yang biru untuk kulit normal dan yang hijau untuk kulit berjerawat. Tak mahal, RM8 sahaja. Ini bukan produk pemutih tetapi merawat kulit kita selepas breakout teruk.

Selain dari menggunakan moisturiser pada waktu malam, saya selangkan hari menggunakan bedak sejuk ini. Malam ini guna bedak sejuk, malam esok guna moisturiser. Berselang-seli gitu. Nak cantik mesti pandai, kan? Apa yang saya campur dengan bedak sejuk ini?

Kalau nak tahu, saya lebih gemar campur atau bancuh dengan eskinol yang ada vitamin sebab kesannya lebih cepat. Cubalah dulu dan rasa kesannya macam mana. Tetapi eskinol saya dah habis dan sekarang dah jarang guna bedak sejuk. Eskinol boleh guna yang mana-mana jenis pilihan anda, semuanya sesuai. Lebih best lagi, campur eskinol dari air biasa. Percayalah.

Mineral spray dari Avene. Agak mahal juga sebab masa saya beli combo dua botol besar dengan harga RM80 di Sasa pada waktu promosi. Sembur setiap 30 minit pada muka. Setiap satu minit pun boleh asalkan rajin nak sembur. Produk ini bagus bagi mengurangkan tahap sensititiviti kulit muka selain memberi kesegaran pada muka kita.

Saya selalunya sebelum cuci muka, saya sembur dulu kemudian selepas cuci dan sebelum menggunakan semua produk skincare, saya spray juga dan tunggu sampai kering, barulah gunakan skincare. Produk ini ada banyak jenis. Yang berwarna jingga untuk kulit sensitif, warna merah jambu untuk kulit kering.

Yang ini baru dibeli tadi sebab teringin nak cuba, Orang kata Cosmoderm bagus. Muka saya memang dah pulih dan tidak seperti dulu. Tetapi kita mesti menjawab muka. Tak mahal, harganya RM25 sahaja dan boleh dapatkan di Watson atau Guardian. Ia berfungsi mengurangkan parut, rekahan kulit, sunburn bagai. Lembut saja teksturnya.

Inilah kulit Lana Hazis selepas pulih daripada masalah breakout.

DAPATKAN HIJABISTA E-MAGAZINE DENGAN MEMUAT TURUN APLIKASI EMALL DI GOOGLE PLAY DAN APP STORE.


‘Bakal Juara AJL Ni’ -Penampilan Pelik Ernie Zakri Dalam ‘Boneka’ Buat Peminatnya Teruja!

Penyanyi kecil molek iaitu Ernie Zakri mencuri tumpuan ramai dengan imej unik dalam klip video musik terbaharunya iaitu Boneka. Penuh dengan warna, peminat berasa teruja kerana ini pertama kali Ernie bermain dengan konsep sedemikian.

Digayakan oleh Abu Shaef Hamza, Ernie tampak lain daripada lain apabila menyarungkan busana daripada jenama tempatan terkenal iaitu Behati.

Perlambangan ‘Boneka’ dalam video klipnya.

Bukan itu sahaja, pengarah drama terkenal, Michael Ang turut memuji video klipnya ini yang disifatkan setaraf dengan kualiti antarabangsa dan tidak menjadikan hijab sebagai halangan bagi menghasilkan sesuatu yang hebat.

Sehingga ke hari ini, jumlah tontonan videonya di YouTube sudah mencecah lebih 400 ribu sejak dilancarkan pada hari Jumaat yang lalu. Para peminatnya juga turut teruja menyaksikan kelainan yang ditampilkan dan menganggapnya sesuatu yang segar.


Nak Maintain KURUS, Boleh AMALKAN Air Rebusan LEMON, Serai & Halia. Perut Pun Boleh KEMPIS!

Perut yang buncit memang memalukan dan boleh buat anda hilang keyakinan diri untuk berhadapan dengan orang ramai. Walaupun sudah mengawal pemakanan, perut tetap tidak kempis. Malah, badan pun semakin naik. Produk-produk menguruskan badan yang ada di pasaran sememangnya tidak elok untuk kesihatan.

Daripada anda mengambil produk yang belum tentu elok untuk kesihatan, apa kata cuba minum air rebusan yang boleh membantu anda mencairkan lemak. Petua ini telah dikongsi oleh Nurul Arija menerusi laman Facebooknya. Dia telah mengamalkan air rebusan ini dan ternyata ia memberi kesan yang baik pada tubuhnya.

Cara Nurul pecah lemak tang perut dan maintain 45kg.

Selain jamu Nurul amalkan air rebusan ni sangad elok untuk yang nak cairkan lemak tepu.

Bila anak makin bertambah ni Nurul lebih memilih untuk menjaga kesihatan dan dalaman bila badan dah terlampau banyak lemak energy pun sendu.

Ni nurul nak share air rebusan untuk detoks cairkan lemak dengan senang. Sangat ajaib bagi yang nak menurunkan berat badan. Rasa dia sedap, tak pahit ada hawa hawa masam suwit.


Elak Kedutan Pada Leher, Rawatan Boleh Buat Sendiri Di Rumah

Ramai wanita hanya menumpukan penjagaan bahagian kulit wajah. Namun berapa ramaikah wanita yang memberikan perhatian tentang penjagaan leher dalam rutin perawatan kecantikan mereka.

Tentulah memalukan jika hanya bahagian wajah sahaja yang anjal dan tegang serta gebu, tetapi bahagian pangkal leher dan tengkuk berkerak dan berkedut dengan daki serta garis gelap. Tentu situasi sebegini memalukan meskipun anda berhijab.

Sebenarnya perawatan bahagian pangkal leher dan tengkuk tidaklah sesukar mana. Meskipun kulit di bahagian pangkal leher dan tengkuk tidak sehalus kulit wajah yang memerlukan penjagaan rapi, namun masih perlu disental lembut untuk memastikan tiada daki bersarang.

SAPUKAN SUNSCREEN/ SUNBLOCK
Ketika menyapukan sunscreen/sunblock pada kulit wajah, jangan lupa sapukan juga pada bahagian pangkal leher. Jangan hanya tertumpu pada kulit wajah sahaja. Pastikan sunscreen/sunblock disapu rata sekitar pangkal leher dan tengkuk. Tentu memalukan dan pelik jika wajah anda nampak cerah, putih berseri, sedangkan leher dan tengkuk hitam berkerak.

SEMBUR PENYEGAR
Sama seperti kulit wajah,kulit di bahagian pangkal leher dan tengkuk juga perlu disembur dengan penyegar. Kalau sudah namanya kulit, pasti ada liang pori yang mudah tersumbat. Biasakan menyembur penyegar pada bahagian ini untuk mengecilkan pori, sekali gus mengelak masalah jerawat daripada berlaku.

SAPU PELEMBAP
Bukan hanya bahagian kulit wajah sahaja perlu disapukan pelembap, ini termasuklah bahagian pangkal leher dan tengkuk. Sapuan pelembap pada kulit wajah membantu untuk mengurangkan kesan kedutan pada bahagian pangkal leher dan tengkuk. Sapu pelembap dari bahagian bawah pangkal leher dan tengkuk menghala ke atas. Kaedah ini juga boleh menjadi sebahagian urutan atau terapi untuk mengembalikan keremajaan wajah.

JANGAN LUPA BERSIHKAN SISA MEKAP DENGAN SEMPURNA DI BAHAGIAN LEHER
Tidak dapat dinafikan, ketika mengpaplikasikan solekan pada kulit wajah, ramai juga yang meratakannya terutama bedak asas di bahagian leher. Tidak kira sama ada wanita yang tidak berhijab mahupun berhijab, selalunya olesan bedak asas akan turut diratakan di bahagian pangkal leher.

Oleh itu, setiap kali mandi, pastikan pangkal leher turut diberi perhatian sama seperti penjagaan kukit wajah. Jika anda menggunakan cecair penanggal mekap untuk mencuci solekan, bersihkan sekali sekitar leher dan tengkuk.

Sama ada anda perasan atau tidak, kebanyakan wanita merapi solekan hingga pangkal leher. Mana mungkin kawasan ini dibersihkan dengan sabun mandi semata-mata. Beri perawatan setara dengan wajah untuk mengelak masalah liang pori tersumbat.

BOLEH CUBA PAKAI MASKER BUAH-BUAHAN BUAT SENDIRI
Di pasaran tersedia juga masker untuk pangkal leher dan tengkuk. Bagaimanapun, anda masih boleh menggunakan campuran buah-buahan untuk dijadikan masker. Elakkan mencampur tepung ke dalam masker supaya kulit leher tidak mudah kering. Tekstur buah yang kasar, tetapi lembut juga sesuai untuk menanggalkan daki serta kulit kering tanpa mencederakan atau meninggalkan kesan kemerahan pada kulit.

AMALKAN URUTAN LEHER
Anda boleh melakukannya sendiri di rumah. Tidak perlu ke spa atau salun. Hanya gunakan sedikit minyak zaitun atau minyak aromaterapi. Urut sekitar leher dalam tempoh 10 hingga 15 minit. Selepas selesa mengurut, bersihkan dengan pencuci wajah dan bilas dengan air suam. Lap kering supaya tidak meninggalkan minyak yang boleh memerangkap daki pada bahagian pangkal leher dan tengkuk.

SINGKIRKAN LEMAK
Tidak dapat dinafikan lemak pada bahagian leher sangat menjejaskan penampilan seorang wanita. Walau pun berhijab, ia tetap menyebabkan seseorang wanirta itu berasa rendah diri. Oleh itu, pilih senaman yang bersesuaian untuk membantu menghilangkan lemak di bahagian sekitar leher. Jika berkemampuan, dapatkan rawatan di spa atau pusat kecantikan. Anda juga boleh mendapatkan beberapa gajet khusus untuk membantu mengurut bahagian leher, sekali gus memecahkan lemak di bahagian tersebut.

HIJABISTA: Bahagian pangkal leher dan tengkuk jika tidak diberikan perhatian dan perawatan yang sepatutnya akan menyebabkan bahagian ini cepat berkedut. Oleh itu pastikan anda memberikan perawatan sama seperti anda menjaga kulit wajah.


Nail Polish Yang Serap Air Boleh Digunakan Ketika Berwuduk! Betul Ke?

Pemakaian Nail Polish semestinya cantik dan bergaya. Terutama sekali apabila anda merupakan wanita yang suka berhias. Siapa sahaja tidak mahu kuku mereka nampak cantik. Akan tetapi apakah hukum buat wanita muslimah memakainya dan berwuduk?

Menurut bincang syariah di laman sesawangnya, memakai pengecat kuku itu boleh. Ini kerana, pewarna kuku merupakan benda yang mencantikkan kuku anda dengan pelbagai pewarna. Selalunya kita dapat melihat orang Islam memakai inai untuk mewarnakan kuku mereka. Para wanita pada zaman Rasulullah SAW juga mewarnai kuku dengan inai atau henna. Inai juga merupakan salah satu pewarna kuku yang tidak menjadi masalah buat para wanita.

Selain itu, Rasulullah SAW juga pernah mengatakan wanita perlu mewarnai kuku mereka untuk membezakan antara jari lelaki dan perempuan. Hal ini ada diriwayatkan oleh Imam Nasai dalam sunannya:

عَنْ عَائِشَةَ قَالَتْ : أَنَّ امْرَأَةً، مَدَّتْ يَدَهَا إِلَى النَّبِيِّ صَلَّى اللهُ عَلَيْهِ وَسَلَّمَ بِكِتَابٍ فَقَبَضَ يَدَهُ، فَقَالَتْ: يَا رَسُولَ اللهِ، مَدَدْتُ يَدِي إِلَيْكَ بِكِتَابٍ فَلَمْ تَأْخُذْهُ، فَقَالَ: إِنِّي لَمْ أَدْرِ أَيَدُ امْرَأَةٍ هِيَ أَوْ رَجُلٍ قَالَتْ: بَلْ يَدُ امْرَأَةٍ، قَالَ: لَوْ كُنْتِ امْرَأَةً لَغَيَّرْتِ أَظْفَارَكِ بِالْحِنَّاءِ

dari ‘Aisyah berkata, “Seorang perempuan mengulurkan tangannya kepada Nabi SAW dengan sebuah kitab, wanita itu memegang tangan beliau seraya berkata, “Wahai Rasulullah, aku ulurkan tanganku dengan sebuah kitab namun engkau tidak mengambilnya?! Beliau bersabda: “Aku tidak tahu, apakah itu tangan seorang perempuan atau tangan laki-laki.” Perempuan itu berkata, “Ini tangan seorang perempuan.” Beliau bersabda: “Sekiranya Engkau seorang perempuan, hendaklah kau warnai kukumu dengan pacar (inai).” (HR Nasai)

Menurut bincang syariah, Imam Nasai menghukumi bahawa hadis di atas ini adalah shahih. Selain daripada itu, Imam Abu Daud juga telah meriwayatkan bahawa hadis ini dengan jawapan yang berbeza dan menghukuminya hasan.

Walau apapun, anda perlu memerhatikan dan mengetahui bahan yang digunakan dalam pembuatan pewarna kuku tersebut. Dinasihatkan supaya mengelakkan pewarna kuku yang mempunyai bahan haram yang tercampur di dalamnya.

Anda perlu memerhatikan bahan nail polish tersebut. Ini kerana, sesetengah nail polish boleh menyerap air dan ada juga yang ‘waterproof’ di mana ia tidak akan mudah rosak dan tahan lebih lama. Berbalik semula kepada syarat sah wuduk adalah membasuh anggota-anggota wudhu. Antaranya adalah tangan, dari hujung jari anda sampai ke siku. Oleh itu, kuku menjadi salah satu anggota yang wajib untuk dibasuh!

Menurut bincangsyariah, nail polish waterproof yang boleh menghalang air wuduk ke kuku adalah tidak sah. Ini kerana bahan yang terkandung di dalamnya sahaja sudah menghalang anda dari ambil wudhu dengan sempurna! Nail polish jenis tembus air pula sememangnya sah tetapi untuk mengelakkan anda daripada ragu-ragu, lebih baik tidak memakainya.

Akhir kata, untuk mendapatkan sah solat, anda tidak perlu lah memakai nail polish. Kalau anda inginkan pewarna pada kuku, anda boleh cuba untuk memakai inai. Selamat dan memang boleh digunakan. Jangan susahkan diri sendiri. Lagi pun leceh untuk anda membersihkan nail polish dahulu sebelum berwuduk.


Jauhi Maksiat Sekiranya Anda Tak Mahu Terlepas Solat Subuh Lagi!

Solat Subuh merupakan salah satu daripada lima solat fardu yang diwajibkan ke atas umat Islam. Solat fardu tidak boleh ditinggalkan sama sekali kerana ia termasuk dalam dosa-dosa besar. Sekiranya tertinggal, wajib diqada’.

Kita sering terlepas melakukan solat Subuh kerana ia dilakukan bermula daripada fajar menyingsing hinggalah terbit matahari. Pada waktu orang sedang solat Subuh, kita pula tengah sedap tarik selimut.

Kadangkala, kita berazam untuk bangun solat Subuh tetapi tidak juga bangun. Keadaan ini sering terjadi pada hujung minggu. Oleh itu, kami paparkan 5 tip agar anda tidak lagi terlepas solat Subuh bermula hari ini.

Kebiasaannya, mereka yang tidur awal akan bangun awal, begitu juga sebaliknya. Oleh sebab itu, makruh hukumnya tidur sebelum solat Isyak dan berborak kosong serta membuang masa selepasnya sehingga tidur lewat.

“Sebab dimakruhkan berbual-bual selepas solat Isyak ialah yang membawa kepada berjaga malam dan dibimbangi akan menyebabkan tertidur nyenyak hingga tertinggal qiamulail atau terlepas solat Subuh pada waktunya atau waktu yang afdhalnya dan adalah makruh berbual-bual selepas solat Isyak iaitu dalam perkara-perkara yang tiada kemaslahatan seperti mempelajari ilmu, membicarakan kisah orang-orang soleh, berbual dengan tetamu, berbual dengan ahli keluarga bagi mengeratkan hubungan dan menunaikan keperluan mereka, berbual dengan orang musafir bagi menjaga harta dan diri mereka, berbual dalam urusan mendamaikan antara manusia dan membantu mereka dalam perkara kebaikan, menyeru kepada kebaikan dan mencegah kemungkaran, menunjukkan kepada kemaslahatan dan yang seumpamanya, semua itu tidaklah termasuk dalam perkara makruh.”

(Imam Al-Nawawi dalam huraiannya kepada Sahih Muslim)

Kunci kedua untuk mudah bangun Subuh ialah memelihara amalan sunah ketika tidur pada waktu malam. Antara amalan sunah yang boleh diamalkan adalah berwudhu’ dan membaca surah Al-Ikhlas, Al-Falaq dan An-Naas. Bagi anda yang sukar bangun pagi, mohon pertolongan ahli keluarga atau kawan untuk membantu menggerakkan anda untuk bangun di awal pagi. Atau sediakan jam loceng.

Keimanan merupakan pendorong utama untuk seseorang individu melakukan amalan yang sukar. Contohnya, mengerjakan qiamullail dan solat Subuh di masjid adalah amalan yang sukar dan tidak dapat dilakukan kecuali oleh mereka yang benar-benar yakin kepada janji kebaikan daripada Allah Taala.

Bagi meningkatkan keimanan, anda hendaklah banyak melakukan kebaikan kerana dengan hati yang suci dan bersih sahaja dapat menyuburkan Iman seseorang individu itu. Sebaliknya hati yang kotor akan menjadi keras dan ia merupakan penghalang kepada seseorang itu untuk melakukan amal ibadah.

Maksiat adalah salah satu penghalang untuk anda bagun solat Subuh. Oleh itu, jauhi segala maksiat iaitu maksiat mata seperti melihat perkara yang haram seperti melihat aurat wanita, maksiat lidah iaitu mengumpat dan mengata, maksiat telinga seperti mendengar hiburan yang haram serta umpatan dan fitnah. Kebiasaannya, mereka yang melakukan maksiat sukar untuk bangun solat Subuh kerana ia melemahkan naluri untuk beramal soleh.

Antara punca jiwa menjadi lemah adalah bangun lewat dan meninggalkan fardu Subuh. Oleh itu, syaitan sentiasa cuba menghalang orang yang beriman untuk mendapatkan kelebihan di waktu Subuh dengan menghalangnya bangun pagi. Hukuman meninggalkan solat Subuh adalah anda akan disiksa selama 60 tahun di dalam neraka. Ngeri kan?

Waktu selepas solat Subuh adalah waktu yang penuh dengan kebaikan dan keberkatan. Nabi Muhammad s.a.w sangat memelihara waktu tersebut dengan memenuhkannya dengan zikir. Baginda selalu berzikir sehingga terbit matahari dan terus melakukan solat sunat Dhuha.

Jika kita lihat, kebanyakan orang yang berjaya dalam urusan dunia seperti orang berniaga kerana mereka memulakan kerja mereka pada awal pagi. Pada awal pagi, rezeki terbuka luas. Selain itu, bangun awal juga mempunyai kebaikan daripada sudut kesihatan kerana udara yang dihirup pada waktu Subuh adalah udara yang segar. Ia mampu mencerdaskan otak, mendamaikan jiwa dan mencergaskan fizikal.

Sekiranya anda berjaya bangun solat Subuh, ia adalah bukti kekuatan iman anda kerana anda menang dalam peperangan hawa nafsu dan hasutan syaitan supaya terus tidur

Sumber: khalifahmedia.com


Zizi Kirana Tak Menyesal Dengan Penghijrahan- ”Saya Bersyukur Dengan Transisi Ini”

Tekad berubah menjadi muslim sejati, penyanyi popular, Zizi Kirana tidak menyesal melakukan perubahan diri kerana percaya Allah lebih mengetahui apa yang terjadi.

Berusaha untuk istiqamah, Zizi reda dengan takdir Tuhan yang ditetapkan buatnya dan tidak pernah terdetik pun rasa sesal dalam dirinya atas penghijrahan yang telah dilakukannya.

“Saya bersyukur dan berterima kasih dengan transisi ini. Jika sebelum ini kehidupan kita hanya biasa-biasa, itu bermakna Allah sedang uji kita dan berkehendakkan untuk kita berubah dan berusaha.

“Segala apa yang kita ada sekarang ini merupakan rezeki yang diberikan Allah.

“Segalanya diberikan agar kita jangan lalai dengan perintahNya,” ujar penyanyi lagu Eh itu kepada SinarPlus.

Di samping itu, Zizi juga turut mengucapkan terima kasih kepada para peminatnya yang tidak pernah lelah memberikan sokongan buat dirinya.

Dia juga tidak mahu alpa menjalani hidup sebagai seorang muslimah yang Sakinah dan mawaddah.

Bahagia di sisis suami tersayang, Yusuf Bahrin rupanya sudah hampir setahun mereka melayari bahtera perkahwinan bersama.

“Setelah bergelar seorang isteri, saya tidak boleh lagi bergantung kepada pendapat diri sendiri sahaja.

“Melibatkan hal-hal kehidupan, saya tidak berani mengatakan kami sudah saling kenal dan mengetahui hati budi masing-masing kerana perjalanan hubungan kami masih jauh dan kini sedang membiasakan diri.

“Masih banyak lagi perangai yang belum diterokai. InsyaAllah, diharapkan hubungan ini kekal selamanya dan kita ikutkan saja takdir yang telah diaturkanNya,” jelas Zizi.


Tak Sempat ‘Stock Up’ Produk Kecantikan Semasa PKP, Jom Cuba 9 BEAUTY HACK Mudah Buat Sendiri.

Tidak cukup masa untuk rutin kecantikan, terutamanya pada Perintah Kawalan Pergerakan. Produk kecantikan habis dan tak sempat untuk ‘stock up’ terasanya seperti bencana yang lengkap. Jangan bimbang, terimalah cabaran untuk mengganti produk kecantikan yang habis dengan barangan yang ada di rumah dan segera tampilkan penampilan anda seperti biasa.

Jom semak ‘beauty hack’ yang anda boleh lakukan dalam tempoh PKP untuk tidak merosakkan penampilan anda walaupun duduk di rumah.

BAHAN:

Pertama, baby powder buatan sendiri. Gunakan pati jagung atau gabungkan dengan bahan-bahan seperti serbuk akar umbi, baking soda, atau tanah liat putih. Apabila ada keperluan yang sangat tinggi untuk mencuci rambut dengan cepat, cukup sikat dengan campuran ini.

Ambil pelapik kapas biasa dan koyakkannya pisahkan menjadi 2 keping. Lap bulu mata anda dengan lapisan maskara. Ambil sikat maskara, bungkus dengan pembalut di dalamnya dan sapukan pada bulu mata secara merata. Lapisi lapisan lain untuk menutup dan menyembunyikan kapas sepenuhnya.

Untuk mengatasi rambut kering dan kaku, ambil mayo secara berkala dan sapukan ke seluruh rambut anda. Biarkan selama kira-kira setengah jam. Basuh dengan syampu. Nah! Nikmati kesan sutera dan pelembapnya.

Selain menggunakan minyak wangi ke bahagian tubuh tertentu, sangat penting untuk menggunakannya tepat selepas mandi ketika kulit masih basah. Ia akan memanjangkan kesannya.

Selepas basuh muka, segera gunakan produk penjagaan kulit dan tidak perlu mengeringkannya. Dengan cara ini, liang pori lebih terbuka berbanding dengan kulit yang tidak basah.

Sapukan wasabi ke seluruh bibir dan biarkan selama 10 minit untuk membuatnya kelihatan lebih segar. Kurangkan masa penggunaan sekiranya menyakitkan bibir anda.

Tuangkan alkohol ke dalam bekas, campurkan ke dalam serbuk dengan sudu, hancurkan dan biarkan sehingga kering sepenuhnya. Potongan yang pecah akan kembali bersatu dan anda akan mendapat pembayang mata yang baru. Perkara yang sama boleh dilakukan dengan bronzer dan bedak muka.

(NOTA: Anda yang beragama islam, haruslah memadam solekan yang mengandungi alkohol sebelum solat)

Campurkan perapi rambut anda dengan air dalam nisbah 1: 1 dan isi botol semburan. Sekarang anda boleh menggunakan perapi tanpa mencuci rambut terlebih dahulu. Sisirkan rambut anda akan kelihatan rambut segar dan kemas.

Ambil 1 sudu besar kayu manis, 1 tin serbuk koko, pala, dan tepung. Campurkan semuanya hingga sebati. Sekiranya anda tidak menyukai warnanya, mainkan dengan bahagian sehingga anda mencapai nada yang dikehendaki. Tahniah! Anda baru sahaja mencipta bronzer mesra alam, sihat dan aromatik.

Adakah anda akan mencuba idea-idea ini? Adakah anda tahu bagaimana memperbaikinya? Walaubagaimanapun sekiranya anda mempunyai alergi kulit harus dapatkan nasihat pakar agar kulit tidak punyai kesan sampingan.

SUMBER: BRIGHTSIDE


Bila Ditanya Mengapa Lambat  JodohMu? Jangan Sayu Jangan Layu!

Kenapa tiada orang hendakkan aku? Aku ni tak cantik ke? Apa kurangnya aku? Sampai bila aku hendak hidup sendiri?” Barangkali itu antara persoalan yang terbiasa daripada minda seseorang apabila merasakan begitu lambat dan ‘berat’ jodohnya.

Meskipun pelbagai usaha telah dilakukan, namun rezekinya dalam hal jodoh masih belum berpihak kepadanya.Belum pun reda segala persoalan yang bersarang di minda itu, orang di sekeliling pula ‘mengasak’ dengan pertanyaan-pertanyaan jodoh yang tidak mampu dijawab.

“Mengapa jodoh saya lambat?” tanyanya penuh sayu.
Saya terdiam. Tunduk. Gadis berusia hampir 40-an itu terus menagih jawapan. Rakannya di sebelah membisu sejak tadi. Hanya setia menemani.

“Saya tidak tahu. Tetapi yang pasti, itu juga satu kebaikan.”
“Kebaikan?” tanyanya kehairanan.
“Ya. Kebaikan. Jodoh itu soal takdir yang telah ditentukan di alam rahim lagi,” jelas saya.

“Saya sayu, kadangkala malu. Berbagai-bagai gelar yang diberikan oleh sebahagian masyarakat buat wanita seperti saya; andalusia, andartu dan macam-macam lagi. Paling malu bila ditanyakan soalan, sudah kahwin ke belum?”

Saya tercari-cari kata untuk memberi jawapan. Soalan ini jika disusuri akan kembali jua ke pangkalnya yakni soal akidah. Soalan ini akan menyentuh soal takdir. Apabila menyentuh takdir tentunya melibatkan soal akidah.

Sebelum memahami takdir-Nya, kita perlu mengenali Allah terlebih dahulu. Lalu saya teringat akan kata-kata Ibn ‘Ataillah dalam satu hikmahnya,“mestinya ujian terasa ringan ketika engkau mengetahui bahawa Allahlah yang memberimu ujian. Dia yang menetapkan takdir atasmu ialah Dia yang selalu memberimu pilihan terbaik.”

“Saya merasai apa yang cik rasakan. Namun sebenarnya tidak ada apa yang hendak dimalukan. Dalam soal ini cik tidak melakukan sebarang dosa. Bukannya cik mendedahkan aurat, bergaul bebas atau melanggar batas-batas syariat dan akhlak. Tidak ada apa yang hendak dimalukan. Lambat dapat jodoh bukan sesuatu yang berdosa untuk dimalukan. Itu takdir.”

“Tetapi saya sering ditanya soal jodoh.”
“Mereka yang menyoal kerana memang tidak tahu atau ingin tahu, tidak mengapa. Tetapi kalau pertanyaan itu bertujuan memalukan dan menghina, itu memang satu kesalahan. Mereka yang sedemikian sebenarnya bukan sahaja menghina seorang manusia yang tidak bersalah tetapi lebih daripada itu mereka telah mempersoalkan takdir Allah!” jawab saya memberi penjelasan.

Rakan di sebelahnya mengangguk-angguk. Saya tidak pasti kalau-kalau dia juga mengalami cabaran yang sama.
“Oh, kalau begitu mereka yang menghina diri mereka sendiri, bukan menghina saya,” tambahnya.

Saya mengangguk berkali-kali. Mengeyakan. Syukur, dia mula faham.
“Tetapi mengapa ustaz katakan tadi yang semua ini satu kebaikan?”
“Apa yang ditakdirkan Allah semua kebaikan,” balas saya cepat.
“Mengapa?’
“Kerana Allah sayangkan hamba-Nya.”
“Saya belum nampak begitu.”
“Saya pun belum nampak juga.”
“Jadi bagaimana ustaz boleh beranggapan begitu?”

“Sangka baik. Kita perlu sangka baik kepada Allah walaupun ada kalanya hati kita belum nampak kebaikan di sebalik takdir-Nya. Tetapi kita tetap yakin pasti ada kebaikan. Cuma kita sahaja yang belum nampak.”

“Agaknya apa kebaikan di sebalik lewatnya jodoh saya ini,” tanyanya lagi.
Saya terdiam lagi. Tersentak dengan pertanyaan itu. Mana mampu ilmu manusia yang terbatas dapat menjangkau ilmu Allah yang Maha Luas.

Namun, tidak salah kalau akal kita terus mencari kebaikan. Inilah mungkin yang disebut think positive seperti yang selalu dipesankan pakar-pakar motivasi.

“Mungkin Allah melambatkan, justeru untuk memberi jodoh yang terbaik buat saudari nanti.”
“Lagi?”
“Mungkin untuk memberi masa yang lebih lama buat saudari bersedia menjadi isteri yang solehah kelak. Bukan mudah untuk menjadi isteri solehah.”

“Hmm,” gumamnya sambil tersenyum.
Saya terus memandang ke bawah.
“Apa kata kalau saya ditakdirkan terus tidak bertemu jodoh sehingga meninggal dunia? Masih ada kebaikan jugakah?” tusuknya tiba-tiba.

“Saya tidak mampu membaca hikmah di sebalik takdir. Namun seperti yang saya katakan sebelum ini, apa jua yang ditetapkan Allah pasti baik. “
“Sekali lagi, kalau saya mati sebelum berkahwin, apakah ada kebaikannya buat saya?” tanyanya semakin mendesak.

“Insya-Allah.”
“Apa kebaikannya?”
“Saudari akan selamat daripada menjadi isteri yang derhaka.”
Spontan dan secara tiba-tiba jawapan itu meluncur dari mulut saya. Ketika itu saya teringat satu hadis daripada Rasulullah yang pernah saya dengar semasa dalam kelas pengajian bab munakahat puluhan tahun yang lalu; “ … aku melihat kebanyakan penghuni neraka ialah wanita.”

Para sahabat pun bertanya: “Mengapa (demikian) wahai Rasulullah?”
Baginda menjawab: “Kerana kekufuran mereka.”
Kemudian ditanya lagi: “Apakah mereka kufur kepada Allah?”

Baginda menjawab: “Mereka kufur terhadap suami mereka, kufur terhadap kebaikan-kebaikannya. Kalau engkau berbuat baik kepadanya sekian lama kemudian dia melihat sesuatu pada dirimu (yang tidak dia sukai) nescaya dia akan berkata : ‘Aku tidak pernah melihat sedikit pun kebaikan pada dirimu.’” (Riwayat al-Bukhari)

Melihat dia diam saya menyambung, “jika saudari ditakdirkan tidak berkahwin anggaplah itu kasih sayang Allah yang mahu menyelamatkan saudari daripada menjadi isteri yang derhaka.”

Pada ketika juga saya teringat satu soalan daripada seorang anak yatim piatu ketika saya memberi kuliah bertajuk Rasul Anak Yatim. Semasa dia bertanya, “mengapa Allah takdirkan saya menjadi yatim piatu ketika usia saya sebegini muda?”

Spontan saya menjawab, “syukurlah kerana Allah hendak menyelamatkan kamu daripada menjadi anak yang derhaka. Bukan mudah menjadi anak yang soleh.” Begitu jugalah jawapan saya ketika ditanya, “Mengapa saya buta?” “Mengapa Allah jadikan saya bisu?”

Apalagi yang kita boleh kita katakan sebagai hamba Allah? Kita hanya mampu pasrah dan menyerah atas keyakinan Allah Maha Pengasih, Maha Penyayang, Maha Mengetahui. Allah lebih tahu apa yang baik untuk kita berbanding diri kita sendiri.

Bukankah Allah berfirman: “Boleh jadi kamu membenci sesuatu, padahal ia amat baik bagimu, dan boleh jadi kamu menyukai sesuatu, padahal ia amat buruk bagimu; Allah mengetahui, sedangkan kamu tidak mengetahui.” (Al-Baqarah 2: 216)

Saya tersenyum. Terasa malu pula ketika ditanya begitu. Namun saya tahu, dia benar-benar inginkan kebenaran. Justeru inginkan kebenaran maka dia tidak segan silu lagi bertanya begitu.

“Saya tidak tahu. Tetapi bukankah kecantikan itu sangat relatif sifatnya? Kecantikan itu ditakrif dan dilihat dari dimensi yang berbeza-beza. Cantik di mata saudari, tidak semesti cantik di mata orang lain. Begitulah sebaliknya. Namun, soal jodoh ini bukan ditentukan oleh cantik atau tidaknya seseorang,” ujar saya.

Lega hati kerana dapat menjawab begitu. Itulah hakikatnya. Dalam pengalaman saya, ada wanita yang kurang cantik tetapi telah bertemu jodohnya. Ada pula yang lebih cantik, tetapi belum juga bertemu jodohnya.”

Untuk memahamkan hakikat itu saya kongsikan satu hadis panjang ada yang menjelaskan tentang ketentuan jodoh dan kematian. Kebetulan (sebenarnya tidak ada kebetulan di sisi Allah), hadis itu telah saya muatkan dalam buku Mukmin Profesional yang berada di tangan saya ketika itu.

Rasulullah bersabda, “sesungguhnya setiap kalian dikumpulkan penciptaannya di perut ibunya sebagai setitis mani selama 40 hari, kemudian berubah menjadi setitis darah selama 40 hari, kemudian menjadi segumpal daging selama 40 hari.
Kemudian diutus kepadanya seorang malaikat lalu ditiupkan padanya roh dan dia diperintahkan untuk menetapkan empat perkara; rezekinya, ajalnya, amalnya dan kecelakaan atau kebahagiaannya.
Demi Allah yang tidak ada Ilah selain-Nya, sesungguhnya antara kalian akan ada yang melakukan perbuatan ahli syurga hingga jarak antara dirinya dengan syurga tinggal sehasta. Namun telah ditetapkan baginya ketentuan, dia melakukan perbuatan ahli neraka maka masuklah dia ke dalam neraka.
Sesungguhnya antara kalian akan ada yang melakukan perbuatan ahli neraka hingga jarak antara dirinya dengan neraka tinggal sehasta, akan tetapi telah ditetapkan baginya ketentuan, dia melakukan perbuatan ahli syurga maka masuklah dia ke dalam syurga. (Riwayat al-Bukhari)

“Alhamdulillah, semoga saya dapat menerimanya dengan rela hati. Ilmunya sudah saya terima. Mudah-mudahan kebenarannya dapat saya hayati dan rasai. Ya, saya sepatutnya bersyukur.”
“Bersyukur? Bagaimana?” Giliran saya pula bertanya.

“Buat pengetahuan ustaz, pernah ada orang menyarankan pelbagai cara untuk mempercepatkan jodoh. Ada antaranya melibatkan ilmu hitam. Saya tahu itu syirik. Alhamdulillah, walaupun terdesak saya tidak akan sekali-kali menggadaikan akidah.”

“Tahniah saudari. Akidah yang benar lebih bernilai daripada segala-galanya. Apa gunanya mendapat suami, tetapi dengan cara yang menjejaskan akidah. Mudarat syirik itu lebih parah daripada tidak mendapat jodoh.”

Dia diam. Menungnya panjang. Dalam hati saya mendoakan agar dia bertemu jodohnya. Insya-Allah, dia wanita solehah. Namun, sekuat mana pun iman kita, ada ketikanya ujian akan menyebabkan kita celaru dan keliru.

Justeru itulah pentingnya ada usaha berpesan-pesan dalam perkara kebenaran dan kesabaran. Apalagi soal takdir yang begitu seni dan misteri liuk lentoknya. Namun, dituntut untuk berusaha dan bertawakal.

“Jom kita usahakan bersama untuk terus mencari,” kata saya.
“Alhamdulillah kerana ustaz sedia membantu.”
Dalam diam saya berdoa. Sungguh-sungguh.
“Mari kita mulakan dengan bersedekah.”
“Bersedekah? Bukan berdoa?” tanyanya.
“Sedekah itu lebih tajam dan mustajab daripada doa.”
“Kemudian?”

“Teruskan mujahadah untuk menjadi wanita solehah sambil menagih janji Allah. Mari kita gandakan usaha menjadi baik berbanding mencari yang baik. Insya-Allah, wanita solehah layak mendapat lelaki yang soleh sebagai hadiah daripada Allah.”
“Dan jika yang soleh itu belum datang juga, Allah akan menentukan sesuatu yang lebih baik untuk itu,” katanya sambil tersenyum.

Saya senyum. Syukur dia faham. Mudah-mudahan Allah memberikannya hati yang tabah untuk mendepani masalah. Itulah hati emas. Itulah jodohnya yang terbaik!

Allahu yang penting kita bersangka baik dengan ketentuan Allah. Sebaik-baik perancang hanya dariNya.


Kalau Kulit Muka Anda Sedang BREAKOUT, Cuba Pakai Toner TIMUN Ini. InsyaAllah Jerawat Boleh Kecut

Jerawat yang sering muncul pada wajah tentunya akan buat anda rasa ‘down’ dan kurang berkeyakinan kerana malu untuk berhadapan dengan orang ramai. Jika jerawat kecil pun sudah malu, apatah lagi jika muka sedang ‘breakout’. Rasa nak sorok je muka dalam baju dan tidak mahu bertemu dengan sesiapa pun.

Wajah ‘breakout’ mungkin disebabkan oleh alahan terhadap sesuatu produk hingga menyebabkan jerawat timbul dengan teruk sekali. Jangan risau hijabi, setiap yang terjadi pasti ada hikmah dan jalan penyelesaiannya.

Menurut seorang lelaki bernama Nauf Safuan di Facebook, masalah wajah ‘breakout’ ini boleh diatasi dengan penggunaan toner timun kerana dikatakan toner timun ini sesuai untuk kecutkan jerawat yang ada pada wajah.

Lebih menarik apabila toner timun ini dikatakan boleh mengelakkan jerawat daripada terus merebak pada wajah. Malah, jika anda mengalami masalah pori yang besar pun digalakkan untuk memakai toner timun ini.

Ayuh kita baca perkongsian oleh Nauf Safuan ini.

Toner timun ni sangat sesuai untuk kecutkan En J yang berleluasa kat muka tu. Dan paling best. Toner timun ni boleh elak dari En J terus merebak. Pakai sebelah malam. Esok bagun pagi inshAllah En J akan segera kecut. Best kan?

Untuk yang ada masalah pori besar pun di galakan untuk pakai toner timun ni. Sat ja pori akan mengecut dengan pemakaian secara konsisten.

Kalau ada masalah kulit berminyak. Boleh perah sedikit lemon. Lemon ni nanti akan serap minyak minyak kat muka hampa. Kat bawah aku share bahan dan cara penyediaan.


6 Kebiasaan Ini Ternyata Boleh Menyebabkan Kedutan Muncul Seawal Usia 30an. Awas Ya!

Kedutan pada kulit pasti akan ada dan ini menjadi salah satu perkara yang menakutkan bagi sebahagian besar wanita. Umumnya, kedutan akan muncul setelah kita berusia 30 tahun ke atas. Namun bukan bererti ia tidak boleh datang lebih cepat. Untuk itu, sebagai usaha pencegahan hindarilah melakukan 6 kebiasaan kecil ini.

Gerakan pada wajah seperti mengenyitkan mata, mengangkat alis, atau menerutkan dahi, dapat menyebabkan kontraksi pada otot-otot yang berada pada area tersebut, sehingga menyebabkan kedut di kulit. Tentunya, jika kamu terlalu sering mengulang gerakan yang sama otot-otot pada area tersebut akan semakin besar dan kuat. Maka boleh dipastikan keriput pun tak lagi boleh kamu hindari.

Ketika anda tidur dengan posisi mengiring, sebahagian wajahmu akan tertekan oleh bantal dan terdorong menjadi lipatan. Jadi bayangkan saja jika itu terjadi selama 6-8 jam kamu tidur. Tentunya kedutan akan terukir di wajahmu dan menyebabkan aliran darah kurang lancar jika dibandingkan pada sisi yang satunya, yang tidak ditekan bantal.

Kulit pada area mata merupakan bahagian yang paling halus. Untuk itu hindari mengosok mata dengan kasar kerana semakin sering kamu melakukannya, kulit pada area mata akan kendur dan kolegen rosak serta kurange ketegangan, sehingga kulit lebih mudah berkedut.

Gula menyebabkan perubahan hormon di dalam tubuh, serupa dengan perkara yang terjadi ketika kamu sedang stres, yang merosak kolagen dan serat elastin. Sehingga, semakin banyak kamu memakan gula, maka kulitmu akan semakin kendur dan kedut.

Pastikan kamu selalu menyapukan ‘sun screen’ pada seluruh tubuhmu sebelum keluar dari rumah. Paparan sinar matahari juga boleh menjadi penyebab menurunnya keanjalan kulit sehingga kulit menjadi kedut. Sinar matahari tetap dapat menembus kulit meski kamu tidak berada di bawah sinar matahari langsung, bahkan di dalam kereta atau di dekat tingkap pun kamu masih boleh terpapar sinar UVA dari matahari.

Merokok merosakkan kulit yang paling parah, termasuk kelopak mata atas kendur, kantong mata, kerutan wajah, kerutan di atas dan di bawah bibir, dan juga dagu. Nikotin dalam rokok menyempitkan pembuluh darah di kulit, sehingga membatasi aliran oksigen dan nutrisi ke lapisan luar. Selain itu, asap rokok mengandung lebih dari 4.000 bahan kimia, yang merosak kolagen dan elastin kulit.